text:
Ubuhamya bwa Bwana Deus Kagiraneza ku bwicanyi bwa FPR nyuma yo gufata igihugu
Inkuru itanzwe na Maître Innocent Twagiramungu (DHR) itwagira@yahoo.fr, 30 Sep 2013
Subject: *DHR* Lt., Député&Préfet KAGIRANEZA Deus: UBUHAMYA ku bwicanyi bwa FPR mui ishyamba na nyuma yo gufata igihugu
"Nitwa Kagiraneza Deus. Ninjiye mu gisirikare cya FPR-INKOTANYI mu gihe cy'intambara ya 1990.
Nashinzwe cyane cyane imilimo yo kuneka muri DMI (Directorate of Miltary
Intelligence), nyuma nza kuba Perefe w'agateganyo wa Ruhengeri, bukeye mba Depi...te uhagarariye FPR hanyuma nsubira mu milimo ya gisirikare. Ubu nkaba ndi impunzi mu Bubiligi.
Mu milimo nagiye nkora nabonye byinshi, cyane cyane ubwicanyi bwakorwaga na DMI kuva tukili mw'ishyamba na nyuma y'aho dufatiye Leta.
TUKIRI MW'ISHYAMBA
Abasore bazaga batabaye baturuka i Burundi, mu Rwanda no muri Zaïre bishwemo benshi bazira gukekwaho ubutasi cyangwa se ubuhutu cyane cyane mu bavaga mu Rwanda. Abana bamwe bazize ko bari barize kuko bamwe mu bayoboraga ingabo batinyaga ko amaherezo abo bana baje
nyuma bashoboraga kuzategeka igisirikare.
Abakekwaga baratoranywaga bakinjizwa muri DMI, noneho bagahatwa ibibazo ku butasi cyangwa ubuhutu babaga bashinjwa. Icyemezo cyamaraga gufatwa, bakicishwa agafuni kubera kwanga urusaku rw'imbunda mu karere twabaga twihishemo ariko cyane cyane byari ugukorera mw'ibanga kugira ngo na bagenzi babo batamenya irengero ryabo.
Abayoboraga DMI muri icyo gihe ni aba:
1. KAYUMBA NYAMWASA (ubu ni Général Major akaba Chef d'état-major w' Ingabo ) ;
2. RWAHAMA Jackson (ubu ni Lieutenant Colonel akaba ayobora Urukiko rwa gisirikare ) ;
3. NZIZA Jack (ubu ni Lieutenant Colonel akaba ategeka DMI ) ;
4. MUNYUZA Dani (ubu ni Major ) ;
5. NZABAMWITA Joseph (ubu ni Major akaba umwe mu bayobozi ba Auditorat militaire
ishinzwe gushinja abasirikare imbere y'inkiko ) ;
6. MUPENZI Jean Jacques (ubu ni Major akaba yarayoboraga iperereza rya Gendarmerie mu minsi ishize ) ;
Aba bose ni abanyarwanda baturutse muri Uganda dore ko ari bo batoni bakaba ari bo bayobora igisirikare kuva mw'ishyamba kugeza ubu.
Abana b'abatutsi twiciraga muri Training Wing i Gishuro muri Byumba bazabazwe Major Dani Munyuza na Lt.Col.Jackson Rwahama.
Ibyo kandi ntibyakorerwaga muri DMI honyine kuko no muri za Unités, abana baturukaga mu bihugu bivuga igifaransa cyane cyane ababaga barize (babitaga "intellectuals" mu buryo bwo kubannyega ) batotezwaga ndetse haboneka urwitwazo bakicwa. Byageze aho abana baturukaga i Burundi batoroka basubira iwabo ari benshi cyane.
Ababyeyi babo bagombye kohereza intumwa ku rugamba kubaza niba ibyo babaga babwiwe n'abo bana byari ukuri. Icyo gihe, Kagame yarabahumurije bya nyirarureshwa ariko nta muyobozi w'ingabo n'umwe wigeze ahanirwa ibyo bikorwa.
TUMAZE GUFATA LETA
Twahawe inshingano zo kwikiza abantu bose bakekwagaho kutavuga rumwe na FPR duhereye ku bahutu.
Ibyo byarabaye mu Ruhengeri aho nategekaga nka Perefe kandi no mu zindi préfectures ni ko byagendaga mur'icyo gihe kuko ahenshi hategekwaga n'abasirikare. Byaragaragaye i Gitarama aho Perefe Major SEWANYANA yajugunyaga imirambo y'abahutu mu byobo byari i Kabgayi. Byaragaragaye kandi i Butare aho Perefe Major ZIGIRA yicishije
abahutu i Save no ku Kabutare. Ibi byose twabikoranaga n'abayobozi b'Ingabo. Col. IBINGIRA azabazwe abo yagiye yica inzira yose aho ingabo yayoboraga zanyuze kuva Kibungo, Bugesera, Butare na Gikongoro. Azabazwe kandi iby'amahano yabereye i Kibeho mu nkambi z'impunzi.
Vuba aha muri 1999, abasirikare b'abatutsi b'abanyiginya bageze kuri 70 biciwe i Nasho muri Kibungo. Abo bazabazwe Col. BAGABO (ikimuga cy'imbago cyari Chef d'état-major adjoint wa Gendarmerie mu minsi ishize ubu kikaba kiyobora Urukiko rukuru rwa gisirikare ) na Major ZIGIRA John utegeka Military Police.
NDASABA IMBABAZI
Kubera ayo mahano yose yakozwe kandi amwe muri yo nkaba narayagizemo uruhare mbitegetswe n'abari bankuriye, nafashe icyemezo cyo guhunga buriya butegetsi bubi bw'i Kigali nkaba nsabye imbabazi ku byo nakoze kandi niteguye gutanga ibisobanuro birambuye ndamutse
mbisabwe. Nifatanije n'Abanyarwanda bose bafite umutima ukunda igihugu biyemeje guhirika ingoma y'amaraso ya Général Major KAGAME Paul.
KAGIRANEZA Deus
Belgique"


c: text/html

text:
Ku munsi wa nyuma w’igiterane cyahuzaga abapasiteri n’abasenyeri bose b’Itorero Angilikani mu Rwanda, Umuyobozi w’Intara y’Amajyepfo aherekejwe n’Umuyobozi w’Akarere ka Muhanga, Umuyobozi w’Ingabo muri Muhanga na Kamonyi ndetse n’Umujyanama wa Guverineri baje kuramutsa abitabiriye igiterane.
Abo bayobozi bose bashimiye byimazeyo abo bakozi b’Imana uruhare rukomeye Itorero Angilikani mu Rwanda rigira mu gushyigikira ibikorwa bya Leta no guteza imbere abaturage. Mu ijambo rye, Umuyobozi w’Intara y’Amajyepfo yasabye abayobozi b’Itorero kurushaho gufasha Leta mu gukangurira abaturage kugira ubwisungane mu kwivuza, kuboneza urubyaro no kwimakaza amahoro mu miryango. Abakozi b’imana baboneyeho bafata umwanya wo gusengera igihugu cyacu n’abayobozi bacyo muri rusange, by’umwihariko barambika ibiganza kuri Guverineri mushya w’Intara y’Amajyepfo na Maire mushya w’Akarere ka Muhanga.
IBINDI BYARANZE UMUNSI WA NYUMA W’IGITERANE
Ku wa 01/12/2016 ari nawo munsi wa nyuma y’igiterane, abakitabiriye bagize umugisha wo guhabwa inyigisho na Dr Rev Canon Alfred OLWA hamwe na Dr Rev Canon Antoine RUTAYISIRE. Inyigisho z’uyu munsi zari zifite intego igira it: “Gutoza abigishwa mu itorero ry’ibanze (Local Church)”.
Mu kiganiro cye Dr Rev Canon Alfred OLWA yifashishije cyane amagambo y’Imana ari muri Tito 1, 2, 3 na 2 Kor 13.14. Muri make yagarutse kuri ibi bikurikira:
Uko umuntu yatoza abigishwa mu Itorero ry’Ibanze biterwa n’aho ari (contexte). Ariko hari uko byakorwaga mu Itorero rya mbere nk’uko tubibona mu gitabo cy’Ibyakozwe n’intumwa. Ni ngombwa kandi kumenya ko umurimo wose dukora ugomba guherekezwa n’imbaraga z’Umwuka Wera. Dushobora gukoresha imbaraga n’ubwenge bwacu, ariko ntitugomba kwibagirwa uruhare rw’umwuka Wera mu murimo wo gutoza abavugabutumwa.
Iyo dusomwye muri 2 Kor 13.14, tubona ko tugomba kuba mu bumwe bw’Umwuka Wera. Tutari kumwe n’umwuka Wera ntidushobora gutoza abigishwa. Mu itorero ry’I Yeluzalemu bari bameze nk’umuryango umwe kubwo kwizera Imana. Ibyo bakoraga byose babikeshaga Yesu. Ibyiringiro byose babikuraga muri Yesu.
Mu gitabo cy’Ibyak 2.36 tubona ko abigishwa bagombaga kwemera ko Yesu ariwe ubatuma. Itorero rigomba kumva ko imbaraga z’Umwuka arizo zikora imirimo. Muri uyu murimo wo gutoza, ni ngombwa kuzirikana ko abatozwa bagomba gukura bakagera ku kigero cya Yesu-Kristo. Abigishwa ba mbere ntibasengaga mu magambo gusa ahubwo bashyiraga mu bikorwa ibyo bavugaga. Iyi kanisa y’I Yelusalemu tugomba kuyifataho icyitegererezo. Yari igabanyijemo amatsinda mato, basangira byose, bagasengera mu ngo no mu nsengero.
Mu gutoza kwacu dukwiye kutita ku bwinshi bw’abakirisitu gusa ahubwo dukwiye no kwita cyane ku ireme ry’imyemerere yabo. Dukwiye kandi gukunda umurimo dukora. Mu itorero ry’i Yeluzalemu, abakoraga umurimo batoranywaga hashingiwe ku mpano ya buri wese. Kugira ngo umenye impano abakirisitu bawe bafite ukeneye kubegera, kubatega amatwi no kubasengera. Iyo utoza abigishwa ugomba gusobanukirwa impano z’Umwuka zitandukanye Imana yashyize mu bantu. Buri wese afite impano ye. Ariko abantu ntibumva kimwe. Hari abumva ari uko uvuze cyane n’ijwi riranguruye, ariko hari n’abandi bumva ari uko ukoresheje ijwi riciye bugufi.
Ni gute watoza abantu bakagera ku kigero cyo kuzana abandi?
Ugomba gutoranya abantu batari abanyangeso mbi, batari inkubaganyi, batari abanyarukoni, bashakanye n’umugore umwe. Abo bantu bagomba kuba bafite imico mwiza itandukanye n’iyabandi basanzwe.
Mu gutoza abantu gukora umurimo w’Imana, tugomba no kubatoza gukora. Kugira ngo abo dutoza bazavemo abakozi, dukwiye kubereka uko bakwiye gukora. Ababyeyi nibakora, abana bazakora, paruwasi nizikora abatuye igihugu cyose baziga gukora. Abantu bagomba gukunda umurimo. Tugomba kuba abapasiteri bakora. Udakora ntakarye! Iki nicyo gihe cyiza cyo gukorera Yesu mu matorero yacu. Mbere y’uko uyu mwaka urangira ukwiye gutekereza ibintu ukwiye gukora. Itorero ry’abanebwe ryaba ribabaje. Dukwiye kwigisha abakirisitu kutarangarira imfashanyo. Ahubwo dukwiye gushyira hamwe tukubaka Diyoseze zacu ndetse na Province yacu. Dukwiye kwibuka ko Umwuka Wera ariwo udushoboza.
Mu kiganiro cye Rev Dr Canon Antone Rutayisire yagarutse kuri ibi bikurikira:
- Kuki twigisha abantu ariko ntihavemo abigishwa beza?
- Twakora iki? Twakora dute?
- Ku rwego rwa PEAR twabikora gute?
Rev Canon Antoine yifashishije Ijambo ry”iamana dusanga mu Abaheburayo 5:11: “Tubafitiye byinshi byo kuvugwa kandi biruhije gusobanurwa, kuko mwabaye ibihuri. Kandi n’ubwo mwari mukwiriye kuba abigisha ubu kuko mumaze igihe kirekire mwiga, dore musigaye mukwiye kongera kwigishwa namwe iby’ishingiro rya mbere ry’ibyavuzwe n’Imana, kandi mwahindutse abakwiye kuramizwa amata aho kugaburirwa ibyo kurya bikomeye (….) Abaheburayo 6.1ss: “Nicyo gituma dukwiye kuba turetse guhora mu bya mbere bya kera (….)”.
Kuzura umwuka sibyo bigaragaza umukirisitu ukuze ahubwo imbuto yera nizo zimugaragaza. Igituma abantu b’Imana badakura ni uko:
- Bagaburirwa inyigisho z’abana: kwihana ibyaha n’indi mirimo ipfuye. Abantu bose ntibakeneye kubwirwa kwihana imirimo ipfuye, ko Imana ikura ku cyavu (hari abamaze kukivaho).
- Abakirisitu ntibakangurirwa gukura ngo bagere ku kigero cya Yesu: kumva ko umuntu agomba gusa na Yesu bimutera kumva ko agomba guhinduka byanze bikunze.
- Twigisha abakirisitu tutitaye ku rugero bagezeho: dukwiye kumenya gusimburanya inyigisho cg se kuzivanga (mélange).
- Iyo tubwiriza tugarukira mu nzira ntidutsinde igitego: kurangiza kubwiriza udahamagariye abantu kugira icyo bakora-uko ni ukujugunya umupira inyuma y’izamu aho kugenda ngo utsinde igitego.
TWAKORA IKI?
- Gusengera ko Umwuka Wera yongera kumanukira Itorero ryacu nk’uko byagenze mu gihe cy’i Gahini;
- Kumenya gutegura inyigisho zihabwa abakirisitu tugendeye ku kigero bagezeho. Buri nka isa n’ubwatsi yariye, buri mukirisitu asa n’uko yabwirijwe.
- Gutoranya abayobozi batakigendera mu ngeso ushaka gukosora: Mbere yo gutoranya umuyobozi, banza urebe ko yahindutse-abapasiteri bagira akabari! Uburyo dutoranya abakateshisite ntibunoze. Abakateshisite nibo itorero ryubakiyeho. Dukwiye kwita ku buryo batoranywa n’uko batozwa: Mwalimu w’Ikanisa wenga nyirantare, muriture, etc!
- Guha Mothers Union umurongo ufatika. Umuyobozi wayo agomba kuba ari icyitegererezo mu nshingano zayo eshanu.
- Fathers Union: imikorere yayo ntisobanutse-inyigisho, ibiranga ugomba kuba umuyobozi wa FU ntibisobanutse, etc.
- Amatorero shingiro: abayobozi bayo bagomba kwigishwa;
- Chorales: Hagomba kujyaho amabwiriza amwe-ubu buri yose igira amabwiriza yihariye;
- Gutegura inyigisho zikwiye buri cyiciro: urubyiruko, abakuru, abashaje, etc.
- Gushyiraho gahunda y’igenabikorwa, ikurikiranabikorwa n’isuzumabikorwa.
- Imihigo igomba kugendera ku nshingano z’itorero. (nta pastier wari wahanirwa ko atageze ku mihigo)!
- Umupasiteri, umwalimu bakwiye kugira amakaye bateguriramo inyigisho kandi akajya agenzurwa n’ababakuriye. Ni iki kikubwira ko Mwalimu cg Pasteur bigisha abantu?!
KU RWEGO RWA PROVINCE TWAKORA IKI?
- Kwigisha abayobozi duhereye ku ba kateshisite;
- Gutegura urutonde rw’inyigisho zigishwa abakirisitu;
- Gushyira imbaraga mu nyigisho z’ababatizwa (gatigisimu ntikijyanye n’igihe-gufata mu mutwe-scan); abakomezwa n’abashyingirwa.

robotstxt: allowed

filter: keep


text:
Bamwe mu baturage bo mu mudugudu wa gitega mu kagali ka mageragere mu murenge wa mushubati mu karere ka Rutsiro, bafite imirima ndetse n’amazu byanyujijwemo umuhanda baravuga ko batahawe amafaranga y’ingurane.
Aba baturage bavuga ko bamaze amezi arindwi babariwe , gusa ngo kugeza ubu nta namake barishyurwa .
Kuruhande ry’ubuyobozi bw’akarere ka Rutsiro bwo buvuga ko bwamaze kwishuyura abaturage bose
Ni mudugudu wa gitega akagali ka mageragere mu murenge wa Mushubati Ahubatse umudugudu w’icyitekererezo mu karere ka Rutsiro.
Bamwe mu baturage bari batuye muri uyu mudugudu bavuga ko ubwo hakorwaga imihanda igera ahari kubakwa umudugudu w’icyitegererezo imwe mu mirima ndetse n’amazu yabo byaguye ahanyuze umuhanda , bakaza kubarirwa amafaranga y’ingurane ngo ariko hashize amezi agera kuri arindwi batarahabwa ayo mafaranga.
- Uyu muturage yitwa Musoni Etienne, atuye mu mudugudu wa Gitega akagali ka Mageragere umurenge wa Mushubati
Uyu muturage yitwa Musoni Etienne, atuye mu mudugudu wa Gitega akagali ka Mageragere umurenge wa Mushubati avuga ko n’ubwo ubuyobozi bwiza bwabegereje amajyambere ariko hari bamwe bagize ikibazo ati” Hari abantu Imihanda nk’iyi yagonze , bakase gutya mu mirima yacu no mumyaka guhera mukwezi kwa 12 umwaka ushize, nta muntu n’umwe waciye umubeya w’ikigoli ,cyangwa se ngo anasarure n’udutonore tw’ibishyimbo, barangije bafa amazu yacu barayasenya , barangije bafata imva twari twarashyinguye mo abantu bacu baradutaburuza, badutegeka kuyajyana ahantu hagenewe gushyingurwa abantu rusange , baratubwira bati tuzabaha amafaranga, none bibaye hafi amezi 7 , guhera mu kwa 11 umwaka ushize, twajya kubaza akarere ka katubwira ngo ibyanyu tubirimo , ariko tubonana abenshi nta ruvugiro dufite” Akomeza avuga ko ikibazo bagishyirije umuyobozi bw’akarere ndetse n’Umurenge.
Nyirambibi Beatrice nawe utuye mu mudugudu wa Gitega akagali ka Mageragere umurenge wa Mushubati avuga ko mbere haje imidoka eshanu, bajekureba aho bazubaka umudugudu w’intangarugero ati” Haje Imodoka 5 jije kureba aho bazubaka uno mudugudu, basanga ndimo ndapinyura ino nzu ngiye gusakara , yari ihamaze umwaka wose , ngiye kugura ibiti n’imbingo ngo nsakare, bahise bampagarika bambwira ko ntongera gushyiraho itafari na rimwe , nange nahise numvira Leta ndayihorera , iy’ inzu uko imeze gutya niko nyibamo kandi n’ubundi basanze nyirimo, banyubakiragaho bayinzamuriraho, kuko ubundi ntafite ahandi hokubona ncumbika.’’
- Nyirambibi Beatrice nawe utuye mu mudugudu wa Gitega akagali ka Mageragere umurenge wa Mushubati
Akomeza avuga ko ariho yavukiye hanyuma akazu yabagamo aza kubana kagiye ku mugwira mu imvura, agashyira hasi ngo katamugwira kugira ngo anaramire n’udutafari twari tukiri tuzima. avuga ko ikibazo cye yagishyirije ubuyobozi ariko ko ntacyo bagikoraho ati” Nyibanamo na tuno duhinja twange twimpfubyi iyo imvura iguye nimwo insanga ubworero n’uku nyibamo.”
Kuruhande rw’ubuyobozi bw’akarere ka Rutsiro,bwo ntibwemeranya n’ibivugwa n’aba baturage kuko Umuyobozi w’Akarere wungirije ushinzwe ubukungu Gakuru Munyakazi Innocent ,Avuga ko abaturage bose bagombaga guhabwa amafaranga y’ingurane ubu bamaze kwishyurwa. yagize ati” Abaturage bose bamaze kwishyurwa n’uwaba yarasigaye yaza tukamurangiriza ikibazo, ariko ndumva twaramaze kwishyura”
- Umuyobozi w’Akarere wungirije ushinzwe ubukungu Gakuru Munyakazi Innocent
Yanditswe na Ruhumuriza Richard/Muhabura.rw


text:
Ahahoze urugo rw’uyu wari umugore w’Umwami Musinga, harasenywe ndetse ubu nta kimenyetso cy’inyubako gihari, uretse ikibuga uhasanga n’urukuta rudafite ikindi kiruranga.
Umuyobozi wungirije w’akarere ka Muhanga ushinzwe imibereho myiza y’abaturage, Mukagatana Fortunee, usanzwe unavuka mu murenge wa Shyogwe, avuga ko Kankazi wari utuye muri uyu murenge mu kagali ka Mubuga, yagaragaje ubutwari bukwiye kuranga umugore w’Umunyarwandakazi.
Mbere Musinga yari yaramutuje ahitwa mu Kigabiro naho mu karere ka Muhanga, umuhungu wabo Mutara Rudahigwa waje kubatizwa Charles Leon Pierre, amaze kwima ingoma mu 1931, aza kumwimurira muri aka kagali ka Mubuga, aho yabanaga n’umuvandimwe we Kabanyama Immaculata.
Mukagatana yagize ati “Nk’umugabekazi, aha yari akeneye iby’ingenzi kugira ngo ahature. Yari ahafite inzu za kijyambere zubatse n’amatafari ahiye zisakaje amategura, ariko nta mashanyarazi yabagamo. Ariko hari hari amazi bari baravanye hano hepfo mu gishanga bakayayungurura. Kubera ko yari umugabekazi mwiza wayoboraga neza, ayo mazi ntabwo yayihariye.”
Ahavugwa ko ariho Kankazi yari atuye, ubu hari ikibuga n’urukuta ruhagaze, ababizi bakavuga ko rwari inyuma y’urugo, rukoze neza ruriho amazi abashaka bose bazaga kuvoma ntawe usabye.
Akomeza agira ati “Muri uko gutura hano yari umukirisitu cyane ko n’umuhungu we Rudahigwa yari yarabatijwe, akagira n’imodoka imujyana gusenga i Kabgayi mu gitondo, ni hano hafi.”
Kankazi kandi ngo yagiraga ibirori bimutaramira, amatorero yo hafi aho akabigiramo uruhare ndetse abenshi bakagororerwa, bagatunga inka batyo.
Azwiho kandi kuba yarajyaga kuzanira abana amata i Gitarama ndetse n’iwe akayakiriza abana, agafata igihe kinini asura abaturanyi be ndetse agatoza abandi bagore gutegura, n’ubwo iwe habaga hateguye impu mu gihe abandi bakoreshaga ‘inyegamo’.
Ubutwari bwe bugiye gusigasirwa
Mukagatana yavuze ko nk’akarere aho yari atuye bahafitiye inyigo izarangirana na 2017 yo kuhubaka inzu ndangamurage igaragaza iterambere ry’umugore w’Umunyarwandakazi, nubwo isambu yari atuyeho abaturage bagiye bayihaho.
Ati “Hano hari umushinga wo kuhakora, Kankazi yabaye umugore w’intangarugero, twese turabizi ko abagabekazi igihe abana babo babaga ari batoya, babayoboreraga. Kankazi icyo yaragikoze kandi yayoboye neza. Ubwo yabaye umugore umwe mu bayobozi b’u Rwanda bayoboye neza.”
Yavuze ko uretse n’uburyo Kankazi yabanaga n’abaturayi be, yabaye umugore wayoboye neza mu gihe ubwami bwari mu nzira bubisa repubulika, ku buryo amateka ye adakwiriye kwibagirana.
Ati “Amafoto tuzabona y’abagore babaye mu buyobozi mu gihe kuva mu gihe cya cyami kugeza hano tuzayafata tuyashyiremo, ibikorwa bagiye bakora tuzabifata tubyanduke tubishyiremo, hanyuma nitunarangiza kandi twerekane ibikorwa abagore bagiye bagiramo uruhare muri iki gihugu.”
“Iyo ni inzu umuntu yakwinjira muri Muhanga, yakwinjira kwa Kankazi akavuga ngo ndashaka kumenya imibereho y’umugore wo mu Rwanda wa kera, akaza akabisanga hano. Icya kabiri, umugore wo mu Rwanda agomba gukomeza gutera imbere. Aya mazu hazaba harimo iyo nzu ndangamurage, ku ruhande hazaba harimo ikigo cy’amahugurwa, izajya ifasha abagore n’abari kurushaho kwihugura mu myuga ya kigore iteza imbere.”
“Muri ya mateka y’igihugu ni ukugira ngo ataducika. niba abagore baradodaga, badode. Niba barabohaga, babohe, ariko babohe ibizamutse hejuru. Niba ari ugukora imitako nibatake, kubera ko umugore w’Umunyarwanda yaratakaga inzu ye ikaba nziza.”
Aha hantu ni hamwe mu habitse amateka y’igihugu, Ikigo cy’Igihugu cy’Iterambere, RDB gikomeje gukangurira Abanyarwanda gusura bakamenya amateka habitse, mu gikorwa yise ‘Tembera u Rwanda’, kugira ngo banyarwanda ubwabo bazabiratire Abanyamahanga.
Muri izo gahunda, ikigo Wilson Tours, cyateguye ko buri mpera z’icyumweru kizajya gifasha Abanyarwanda batandukanye gusura ibice nyaburanga binyuranye bakamenya amateka yabo, aho kugira ngo ubukerarugendo bukomeze kwiharirwa n’Abanyamahanga.
Icy kigo kivuga ko gusura ibice nyaburanga by’igihugu bitagikwiye gufatwa nk’ibihenze, kuko nko mu 35 000 Frw Abanyarwanda bishyura bahabwa imodoka ibatwara, kwinjira aho gusura, kubafasha muri urwo rugendo n’amafunguro ya mu gitondo.


text:
Inama ya 9 y’Umushyikirano
Igitekerezo cy’Inama Rukokoma, na slogan “Turashaka Rukokoma” yajyanaga nacyo yatangarijwe bwa mbere kuri Stade Regional de Nyamirambo le 11/8/1991, igakwirakwizwa mu Banyarwanda n’ikinyamakuru Le Tribun du Peuple, byaguye mu gutwi k’umunyarwanda bifatwa nk’intangiriro y’ibihe bishya by’impinduramatwara! Icyo gihe nari mfite imyaka 20 gusa, nari umunyeshuri mu iseminari nto ya Nyundo. Nibwo bwa mbere nari numvise igitekerezo cya politiki cy’umwimerere, gifite ubukana, gitanzwe mu buryo bworoshye(simple), kidasibangana bwangu mu mutwe (attachant), ndetse gishobora kumanuka bwangu mu mutima, umuntu akakigira icye(engageant). Ahari niyo mpamvu Abanyarwanda benshi, cyane cyane urubyiruko ,bacyakiriye bwangu, bakajya bagisubiramo kenshi, bakagera n’ubwo bagishyira mu majwi no mu murya w’inanga, nuko bakajya bacinya akadiho bagira bati :
“Turashaka Rukokoma, niyo izabisobanura ;
Abanga Rukokoma ni uko bazi ibyo bakoze”
Uwatanze icyo gitekerezo n’ubwo asheshe akanguhe ariko aracyakomeye, aracyatekereza kandi akagira ubwira bwo kugaragaza ibitekerezo bye mu buryo bunyuranye, mbese aracyakora politiki. Ntibitangaje rero ko haba hari Abanyarwanda, cyane cyane urubyiruko, bakunda ibitekerezo bye, bakibona no mu buryo yumva ibibazo by’Abanyarwanda kandi bakanyurwa n’inzira atanga zo kubikemura. Abo bantu nakwita “Les Rukokomistes”, nta pfunwe bakwiye guterwa n’umurongo wa politiki bashima, kuko nyine bahisemo politiki ishingiye ku bitekerezo bifatika kandi byubaka. Nta bwoba bakwiye guterwa na bamwe biyita abanyapolitiki bamaze imyaka n’imyaniko bavuga bonyine ariko wareba ugasanga nta gitekerezo cya politiki na kimwe bashingiraho politiki yabo uretse impuha,ikinyoma,ishyari no gusebanya. Muri bene abo, hari abo usanga nta kindi kibahuza uretse kuvuga ngo “Tuzafata intwaro tuvaneho Kagame, dufate ubutegetsi, ahasigaye twiruhutse, ibibazo byose bizaba bikemutse”. Birumvikana ko porogaramu nk’iyi yo kwica yonyine idashobora guhuza abantu baciye akenge. Kwica Kagame cyangwa kumuvana ku butegetsi wenyine si cyo gisubizo cy’ibibazo u Rwanda rufite, igisubizo nyacyo ni uko yakwemera inama rukokoma, akemera ku mugaragaro ibyaha yakoreye rubanda, agakubitwa icyuhagiro, Abanyarwanda twese tugashakira hamwe amahoro arambye.
Uko nabibonye, “Les Rukokomistes” bafite ibitekerezo byinshi bishobora guhindura politiki y’u Rwanda burundu ikava ibuzimu ikajya ibuntu. Muri byo hari ibitekerezo bibiri bisanzwe bizwi nyamara bikaba birushijeho kujyana n’igihe tugezemo: (1) Inama Rukokoma; (2) Abatutsi ni abavandimwe bacu.
I. RUKOKOMA NIYO IZABISOBANURA
Iyo Leta y’u Rwanda yariho mu 1991 iza kwemera Inama Rukokoma hakiri kare, yenda U Rwanda ntiruba rwaraguye mu rwobo.
Muri iyi myaka ya nyuma, biragaragara ko Abanyarwanda benshi bemera ko Inama Rukokoma yasobanura ibintu koko. Niyo mpamvu bamwe ntakindi bakiririmba uretse icyo bahisemo kwita DIR (Dialogue inter Rwandais) cyangwa se DIRHI (Dialogue Inter Rwandais Hautement inclusivif). Mu by’ukuri ni Rukokoma baba bashaka kuvuga, mu rurimi rw’igifaransa! Ikibazo ni uko iyi DIRHI ivugwa n’abantu bibera hanze y’u Rwanda,bakaba badateganya kujya kuyikorera mu Rwanda. Bikaba rero bitagaragara neza uko yakwitwa “hautement inclusif” mu gihe abari ku butegetsi mu Rwanda nabo batiteguye kuyitabira, ngo ibere mu mahanga ! Muri make, DIRHI ni igitekerezo cyiza kidateze gushyirwa mu bikorwa!
Ku ruhande rw’Ishyaka FPR-Inkotanyi riri ku butegetsi, nabo igitekerezo cy’Inama Rukokoma bumvise akamaro kacyo kare, ndetse bayishyira no mu Itegekonshinga ! Niyo mpamvu buri mwaka bakora icyo bise “Inama y’Igihugu y’umushyikirano” nk’uko iteganywa n’Itegekonshinga ryo mu 2003, mu ngingo yaryo y’168 (Ivugururwa no 2 ryo ku 08/12/2005). Mu by’ukuri uwayitekereje yifuzaga ikintu kijya kumera nka Rukokoma. Gusa iyo nama y’umushyikirano yaje guhinduka nk’urubuga rwo gutambutsa amatangazo ya Leta gusa, igirwa n’icyanzu cyo kwikorera tourisme ku Banyarwanda babishaka bamaze igihe hanze y’igihugu ! Muri iyo nama imaze gutumizwa icuro 9 zose, ibibazo bihangayikishije Abanyarwanda ntibivugwa, buri wese mu batumiwe baturutse hanze arabitsinda kugira ngo arebe ko yakwivana i Kigali amahoro! Muri iyo nama Leta ya Paul Kagame yishimira kwivuga ibigwi gusa…Inkomamashyi nazo zikarushanwa kwibonekeza no gutera icyotezo abategetsi b’u Rwanda, bikarangira bityo; amafaranga y’igihugu atagira ingano yakoreshejwe mu gutegura iryo kinamico agasa n’asutswe mu ngarani, Abanyarwanda nabo bakikomereza ubuzima bw’ibibazo…nk’aho ntacyabaye ! Inama nk’iyo ntawayitegaho umuti, kereka ihindutse, igategurwa ukundi, ikayoborwa n’Abanyarwanda baturutse mu nzego zinyuranye kandi batabogamiye ku butegetsi buriho, igahabwa inshingano zifatika kandi zisobanutse, ikongererwa ububasha (ikagirwa Constituante)… icyo gihe yakwitwa Rukokoma, igasobanura byinshi koko.
Inama Rukokoma, ni INAMA IDASANZWE yahuza abahagarariye ibyiciro byose by’abenegihugu: imitwe yose ya politiki ikorera mu gihugu n’ikorera mu buhungiro, société civile, ingabo z’igihugu, abanyamadini, urubyiruko, abari n’abategarugori….abagororwa bakaganira ku bibazo byose bibangamiye imibanire y’Abanyarwanda (le vivre ensemble) kandi bakanashakira hamwe ibisubizo bikwiye kandi biramba.
Mu bibazo byaganirwaho:
(1)Hari ikibazo cy’ingutu cyo kwikubira ubutegetsi, bwakomeje kwiharirwa n’udutsiko dukorera inyungu zatwo gusa, hashingiwe ku bwoko cyangwa akarere.
(2)Ikibazo cyo kwikubira umutungo w’igihugu, bake bakabaho mu murengwe abenshi bicwa n’inzira kandi aribo bakora.
(3)Hari ikibazo cyo gushaka inzira yo guca burundu ubwicanyi bwaranze Abanyarwanda: 1959, 1973, 1990,1994- kubera impamvu zo kurwanira ubutegetsi cyangwa kwangwa agasuzuguro.
(4)Ikibazo kirebana na jenoside n’ingaruka ifite ku mibanire y’Abanyarwanda kimwe n’uburyo itakomeza kugirwa igikoresho cy’abashinzwe ubuyobozi bw’igihugu.
(5)Ikibazo kirebana n’amoko [identité/identity] mu Rwanda, kigashakirwa umuti, aho gukomeza kugihisha no kuzinzika akarengane gakomeye kagikomokaho n’impaka gikomeje gukurura mu Banyarwanda.
(6)Ikibazo cy’uruhare rw’abasilikari muri politiki.
(7)Ikibazo cy’Ababaye abakuru b’igihugu badahabwa agaciro n’icyubahiro bakwiye.
N’ibindi…
Mu bisubizo byanononsorwa
(1)Gutegura itegeko nshinga Abanyarwanda bose bibonamo, hakigwa uko abenegihugu bose bahagararirwa mu butegetsi, nta gice na kimwe kiryamiwe cyangwa cyibagiranye.
(2)Gushaka uburyo hashyirwaho inzego z’ubuyobozi bw’igihugu zishingiye ku matwara ya demokarasi, abaturage bagasubizwa ijambo, bakagira uruhare rugaragara mu kwishyiriraho ababayobora.
(3)Gushaka inzira zo gusaranganya ibyiza by’igihugu bikagera ku benegihugu bose, binyuze mu nzira y’imishinga isaranganywa uturere twose, imishahara ikwiye (salaires jutses) ku bakozi bose ba Leta, imfashanyo zihabwa abatishoboye bose nta kwikanyiza, serivise zihabwa Abenegihugu bose nta vangura,…
(4)Kumvikana ku mateka agomba kwigishwa urubyiruko
(5)Guha RUGARI abakoreye Abanyarwanda ibyaha bikomeye BAKAVUGA BYOSE UKO BYAGENZE.
Iyi ngingo ya gatanu niyo fondasiyo ya byose :
*Ba bandi babaye ibyamamare mu kwica rubanda, bagomba kuza bakabisobanurira muri Rukokoma.
*Abasahuye umutungo rusange bazaze babisobanure.
*Abashinjwa ko bagambaniye igihugu, barimo abatanze Byumba…bazaze babisobanurire muri Rukokoma.
Rukokoma iramutse iteranye, Abanyarwanda basuzuma ibyo byose, abasaba imbabazi bakazihabwa, bagahabwa « ABSOLUTION » , bagasubira mu buzima busanzwe, bagafatanya n’abandi kubaka igihugu. Abanze kwitabira uwo mwitozo mutagatifu kandi barahemutse bafatwa bagashyikirizwa inkiko, bagahanwa hakurikijwe amategeko.
Muri iki gihe, Inama Rukokoma irakenewe kurusha uko yari ikenewe mu 1991. Koko rero nyuma y’iyo taliki, mu Rwanda habaye amahano arenze ukwemera arimo Jenoside, ubwicanyi ndengakamere, igihombo gikabije cy’imitungo rusange n’iy’abantu ku giti cyabo…. Imitima ya benshi mu Banyarwanda yashenguwe n’agahinda , umujinya n’ipfunwe birenze igipimo. Ubutegetsi bwa Paul Kagame bwagombye kwemera inama Rukokoma nta mananiza kubera ko ntayindi nzira y’amahoro bufite yo kuramira u Rwanda no gutanga ituze mu Banyarwanda. Ni byo rwose Inama Rukokoma ikwiye kuba. Igihe kirageze.
II.”ABATUTSI NI ABANYARWANDA KANDI NI ABAVANDIMWE BACU ».
Ikindi gitekerezo, cyari intagereranywa ariko ubu ba Karahanyuze badashishoza bakaba baragihinduye iciro ry’imigani, ni iki ngiki: Mu gihe Abanyarwanda benshi bacengezwagamo ko INKOTANYI zo 1990-.. zifite imirizo n’amatwi atendera, ko atari abantu ahubwo ari IMIHIRIMBIRI misa….Umunyapolitiki Faustin Twagiramungu ni we wenyine watinyutse, avugisha ukuri yashoboraga kumenera amaraso ye, ati ”Abatutsi si Inyangarwanda, ni abavandimwe bacu; Inkotanyi ni Abanyarwanda nka twe, dushobora gushyikirana”.
Koko rero iki gitekerezo cyari nka Bombe atomique muri icyo gihe. N’ubwo cyakiriwe nabi na bamwe mu bari ku butegetsi, ntibibuza ko cyari ukuri kuzima. Kuba Inkotanyi zo zari zifite indimi ebyiri, bikaza kugaragara ko Demokarasi zasezeranyaga Abanyarwanda yari ibinyoma gusa, nta wundi wabibazwa uretse abayobozi ba FPR. Kuba bari bafite gahunda yo kwifatira ubutegetsi bwose bonyine, bagasinya Amasezerano ya Arusha mu buryo bwa nyirarureshwa kandi nyamara bari bategura intambara ya rurangiza, nta wundi wabisobanurira Abanyarwanda utari FPR : Abayobozi bayo bagomba kuzasabwa ibisobanuro muri Rukokoma.
Abashinja Faustin Twagiramungu kugambana bahereye kuri buriya butwari yagize bwo kwerekana ko Abatutsi nabo ari abavandimwe bafite uburenganzira nk’ubwabandi benegihugu bose, ni babandi badatekereza cyane bakomeje kwibwira ko u Rwanda ari igihugu icy’Abahutu bonyine, kandi imyumire nk’iyo aho yatugejeje twarahabonye ! Ntawakwifuza kuhasubira.
Muri iki gihe, Faustin Twagiramungu cyangwa « Les Rukokomistes » bakwiye kongera gutinyuka bagafata indangururamajwi, bakavuga cyane badakebaguzwa, bakabwira FPR iri ku butegetsi n’ Abatutsi b’Abanyarwanda ko n’“ABAHUTU atari Ibikeri, Ingagi, Ibipinga, ko bose atari Abajenosideri… ko ari ABAVANDIMWE N’ABANYARWANDA BUZUYE NK’ABATUTSI n’ABATWA”. Ntibakwiye kurenganywa no kuvangurwa nk’aho ari abenegihugu badashyitse (citoyens de seconde zone). Abishoye mu bwicanyi na jenoside bakwiye kubibazwa ku giti cyabo ariko ibyaha byabo ntibigomba kugerekwa nkana ku bwoko bwose.
Uko mbinona, iki nicyo gitekerezo-shingiro cya politiki kigomba kubanza kwakirwa na bose (préalabre) kugira ngo n’Inama Rukokoma ibe yagira ishingiro n’injyana. Ntawe uganira n’umusuzugura.
Umwanzuro
Abataga igihe cyabo bahimbahimba icyaha kidafite ireme cyo gukorana na Rukokoma cyangwa kugira ibitekerezo bya Twagiramungu nibakureyo amaso. Icyo dukeneye muri iki gihe ni politiki ishingiye ku bitekerezo by’umwimerere bishyigikira indangagaciro nzima zigamije kubanisha Abanyarwanda mu mahoro nko kuvugisha ukuri, ubwisanzure kuri buri wese, ubutabera, demokarasi, gusaranganya ibyiza by’igihugu,etc.
Naho gucuruza inkovu z’imiringa, impuha cyangwa urusaku rw’imbunda, gukangisha ubwicanyi buri mu nsi,… ubwabyo si umushinga wa politiki! Urwo rusaku tumaze imyaka myinshi twiruka inyuma rumaze kutumena amatwi bihagije, ndahamya ko atari benshi bagikeneye kurwumva.
Politiki si ibintu byo gukina, politiki mbi yaratwishe, iradupfakaza, itugira impfubyi, idusenyeraho igihugu. Birakwiye ko abashoboye gutekereza no kurema INDI NZIRA nzima, itari iyo tumenyereye yo kumena amaraso, bareka gukomeza kuba indorerezi ahubwo bakajya ahabona, bagahabwa ijambo, bakagaragaza ibitekerezo byabo bizima, bigahugura Abanyarwanda.
Niba intambara zitangirira mu mitwe y’abantu, aho niho nyine hakwiye gushingwa ibirindiro by’abaharanira amahoro !
“Les guerres prenant naissance dans l’esprit des hommes, c’est dans l’esprit des hommes qu’il faut élever les défenses de la paix”(Préambule de la Charte de l’UNESCO)
Amahoro n’Ubwisanzure kuri buri wese.
Padiri Thomas Nahimana.


text:
Jean-Paul Murara navutse saa munani kuwa Kane Tariki ya 23 Ugushyingo 1978. Ndi umuhanzi uririmba injyana zitandukanye za Kinyafurika zibanda cyane ku kuririmbirira Imana. Mvuka ndi imfura (kandi nzarinda mpfa ndi imfura) mu muryango w’abana batanu. Ndubatse mfite umugore umwe gusa nkunda cyane, ndamukunda akankundira kandi nawe arankunda. Mfite umwana umwe w’umuhungu. Amashuri abanza nayize ku mashuri abanza y’I Ngoma, ayisumbuye nyiga mu iseminari Ntoya ku Karubanda I Butare, amakuru nyigira muri kaminuza Nkuru y’u Rwanda i Butare. Naje kuyakomereza mu cyiciro cya Masters muri Finland (Lappeenrata University of Technology) aho nize ibijyanye n’Imibare (Statistics and Finance). Ndi umwarimu muri KIST, ishami ry’imibare. Kuva nkiri umwana aho nakuriye i Ngoma ho muri Butare nakundaga gukina ncuranga mpereye ku bicurangisho bya muzika mu rugo bampaga ndetse no ku bindi twikoreraga twigana ibyo twabonaga muri za Orchestre Nyampinga. Indirimbo ya mbere nahimbye nayihimbiye mu Iseminari. Ngeze muri Kaminuza i Butare niho natangiriye kwandika indirimbo zivuga ku rukundo rw’Imana, aho nahereye ku ndirimbo nise Turakwizera, iri kuri album yanjye ya mbere nasohoye kuwa Gatandatu tariki 5 Gicurasi 2007. Iyo ndirimbo naje no kuyihindura mu giswahili nyita Tunakuamini. Ubu mfite album eshatu, ebyiri ziri mu majwi n’indi imwe yo mu mashusho : Iya mbere yitwa Nzaririmba igizwe n’indirimbo 12 ari zo : 1. Ubuhamya 2. Alleluia, Vive le Seigneur 3. Umwami Nyakuratwa 4. Inyenyeri Inyobora 5. Nzaririmba 6. Nyagasani Umwe 7. Ndabyemeye 8. Hindukira 9. Turakwizera 10. Ndabyemeye (version Buta) 11. Ubuhamya (Instrumental) 12. Umwami Nyakuratwa (Instrumental) Album ya kabiri yitwa Umushumba Wanjye iriho indirimbo 10 ari zo : 1. Tunakuamini 2. Alleluya (Psaume 149) 3. Mon Berger 4. Umushumba Wanjye 5. I Wanna Live Close to You 6. Guma Udusabire 7. Dawe Uri mu Ijuru 8. Turakwizera 9. Ndeka Nduguhunde 10. Kibondo Cyanjye (Nkwihoreze) Uretse izi album ebyiri ngaragaje iya 3 igizwe n’amashusho ni iy’indirimbo ziri kuri Album ya mbere.izasohoka kuwa 31 Mutarama 2012. Album ya mbere niyo iri ku isoko ariko izindi nazo ndateganya kuzishyira hanze mu minsi ya vuba.
Jean-Paul Murara navutse saa munani kuwa Kane Tariki ya 23 Ugushyingo 1978. Ndi umuhanzi uririmba injyana zitandukanye za Kinyafurika zibanda cyane ku kuririmbirira Imana.
Mvuka ndi imfura (kandi nzarinda mpfa ndi imfura) mu muryango w’abana batanu. Ndubatse mfite umugore umwe gusa nkunda cyane, ndamukunda akankundira kandi nawe arankunda. Mfite umwana umwe w’umuhungu.
Amashuri abanza nayize ku mashuri abanza y’I Ngoma, ayisumbuye nyiga mu iseminari Ntoya ku Karubanda I Butare, amakuru nyigira muri kaminuza Nkuru y’u Rwanda i Butare. Naje kuyakomereza mu cyiciro cya Masters muri Finland (Lappeenrata University of Technology) aho nize ibijyanye n’Imibare (Statistics and Finance). Ndi umwarimu muri KIST, ishami ry’imibare.
Kuva nkiri umwana aho nakuriye i Ngoma ho muri Butare nakundaga gukina ncuranga mpereye ku bicurangisho bya muzika mu rugo bampaga ndetse no ku bindi twikoreraga twigana ibyo twabonaga muri za Orchestre Nyampinga. Indirimbo ya mbere nahimbye nayihimbiye mu Iseminari.
Ngeze muri Kaminuza i Butare niho natangiriye kwandika indirimbo zivuga ku rukundo rw’Imana, aho nahereye ku ndirimbo nise Turakwizera, iri kuri album yanjye ya mbere nasohoye kuwa Gatandatu tariki 5 Gicurasi 2007. Iyo ndirimbo naje no kuyihindura mu giswahili nyita Tunakuamini. Ubu mfite album eshatu, ebyiri ziri mu majwi n’indi imwe yo mu mashusho :
Iya mbere yitwa Nzaririmba igizwe n’indirimbo 12 ari zo : 1. Ubuhamya
2. Alleluia, Vive le Seigneur
3. Umwami Nyakuratwa
4. Inyenyeri Inyobora
5. Nzaririmba
6. Nyagasani Umwe
7. Ndabyemeye
8. Hindukira
9. Turakwizera
10. Ndabyemeye (version Buta)
11. Ubuhamya (Instrumental)
12. Umwami Nyakuratwa (Instrumental)
Album ya kabiri yitwa Umushumba Wanjye iriho indirimbo 10 ari zo :
1. Tunakuamini
2. Alleluya (Psaume 149)
3. Mon Berger
4. Umushumba Wanjye
5. I Wanna Live Close to You
6. Guma Udusabire
7. Dawe Uri mu Ijuru
8. Turakwizera
9. Ndeka Nduguhunde
10. Kibondo Cyanjye (Nkwihoreze)
Uretse izi album ebyiri ngaragaje iya 3 igizwe n’amashusho ni iy’indirimbo ziri kuri Album ya mbere.izasohoka kuwa 31 Mutarama 2012. Album ya mbere niyo iri ku isoko ariko izindi nazo ndateganya kuzishyira hanze mu minsi ya vuba.


text:
Isomo ryo mu gitabo cy’Ibyakozwe n’Intumwa 5,17-26
Nuko umuherezabitambo mukuru kimwe n’abari kumwe na we bose — ari byo kuvuga abo mu gatsiko k’Abasaduseyi — bashengurwa n’ishyari; bafatisha Intumwa, bazishyira mu buroko rusange. Nyamara muri iryo joro, Umumalayika wa Nyagasani akingura inzugi z’uburoko, abakuramo maze arababwira ati «Nimugende muhagarare mu Ngoro y’Imana, maze mubwire rubanda ayo magambo yose azabahesha ubugingo!» Ngo bamare kubyumva, mu museso binjira mu Ngoro, batangira kwigisha. Umuherezabitambo mukuru kimwe n’aba i kumwe na we baraza, bahamagaza Inama nkuru igizwe n’abakuru bose b’Abayisraheli; ni ko gutuma ngo bajye gushaka Intumwa mu buroko. Abagaragu baragenda; ngo bagere mu buroko ntibabasangamo. Nuko bagaruka bababwira bati «Twasanze uburoko bufunze neza n’abarinzi bahagaze imbere y’imiryango, ariko dukinguye ntitwagira n’umwe dusangamo.» Ngo babyumve, umutegeka w’Ingoro n’abatware b’abaherezabitambo barashoberwa, bibaza uko byabagendekeye. Ariko haza umuntu arababwira ati «Dore ba bantu mwari mwashyize mu buroko bahagaze mu Ngoro kandi bariho barigisha rubanda.» Nuko umutegeka w’Ingoro ajyana n’abagaragu be kuzana Intumwa, ariko batazakuye, kuko batinyaga ko rubanda babatera amabuye.
Zaburi ya 33 (34), 2-3, 4-5, 6-7, 8-9
Nimusingize Uhoraho mucuranga icyembe,
munamucurangire inanga y’imirya cumi.
Nimumuririmbire indirimbo nshya,
mumucurangire binoze muranguruye amajwi!
Kuko ijambo ry’Uhoraho ari intagorama,
n’ibikorwa bye byose bikaba indahinyuka.
Akunda ubutungane n’ubutabera,
isi yuzuye ineza y’Uhoraho.
Ijuru ryaremwe n’ijambo ry’Uhoraho,
umwuka we uhanga ingabo zaryo zose.
Amazi y’ibiyaga ayagomerera hamwe,
inyanja azikoranyiriza mu bigega.
Isi yose nitinye Uhoraho,
abayituye bose bamugirire ubwoba.
Kuko ibyo avuze byose biraba,
yategeka, byose bikabaho.


text:
Inyigisho 08.02.2020
‘Kubaho ubuzima bufite intumbero’
What is your purpose? Why were you put into this world?
Ujya utekereza impamvu Imana yagushize kuriy’isi? Yarifite iyihe intumbero?
Umuntu aravuka, agakura, akiga, yamara kwiga agakora, igihe cyagera agashaka, nyuma akagira umuryango, abana, inzu, imodoka n’ibindi byinshi. Ariko se nk’umwana w’Imana, wari wibaza niba koko ariyo mpamvu Imana yagushize kuriyisi? Kugirango urye, unywe, ubeho neza, usohoze ibyo ushaka byose.
There is more to life than living a good life, getting everything you ever wanted, all your hopes and dreams coming true.
Rero ibaze, nukubera iki Imana yagushizeho?
Kubera iki hari abagiye wowe ugasigara?
Kubera iki hari abifuje kuza muburayi ntibikunde ariko wowe ukahagera?
Ni benshi birirwa biyahura, batagifite ibyiringiro ariko wewe nturi muri bo, kubera iki?
Hari abo mwatangiranye inzira y’agakiza, bageraho babivamo ariko wowe uracyakarimo, kubera iki?
Hari benshi indwara zatumye bava ku Mana ariko wowe wayigumyeho. Kubera iki?
Hari benshi kubura ingo, urubyaro byabakuye ku Mana, ariko wowe wayigumyeho. Kubera iki?
Hari benshi uyu munsi batizera ko Imana iriho, ariko wowe sukuyizera gusa, waranayibonye, si rimwe, si kabiri. Kubera iki?
Hari na benshi imigisha yatumye bava ku Mana ariko wowe ukugira neza kw’Imana m’ubuzima bwawe bituma urushaho kuyegera. Nukubera iki?
Benshi m’urwaruka kunezeza imibiri yabo, mugukurikira ibyo irarikiye byatumye bava ku Mana, abandi kudashaka kubivamo/kuba imbata zabyo bituma bayihakana. Ariko wa musore wa Gilgal wewe urakiyumvamo umutima wo gukunda Imana no kuyishaka. Nukubera iki?
Amasengero menshi ibintu byarivanze, ukuri kw’ijambo ry’Imana ntikukivugwa, kugirango badatera abantu ubwoba, ariko muri Gilgal wigishwa apana ibyo kunezeza umutima wawe, ahubwo inyigisho zituma uca bugufi ugakizwa by’ukuri. Nukubera iki?
Ibyo byose nibindi byinshi mwuka wera yemeranya n’umutima wawe ko Imana yagukoreye, yagiye igutabaramo. Nukubera iki? Niki yari igamije?
Imana irashaka tubeho ubuzima bufite intumbero, ariko apana intumbero twe twishakiye. Iyo ntumbero nukwagura ubwami bw’Imana no gusaba n’Imana. Waremewe gusabana n’Imana. Turabibona no mw’itangiriro ko Imana yazaga igasabana n’abantu bayo muri edeni. Niyo mpamvu udakwiriye gushaka ukunyurwa kwawe mu by’isi, umutima wawe ukwiriye kunyurwa nibyo mw’ijuru.
Matayo 6: 31-33
Ntukiganyire, menya ko Imana yawe byose ibifiteho control.
Abantu usanga tutabayeho mu ntumbero Imana yatugeneye kuko duhugiye muguhangayikishwa niby’isi. Ariko menya ko iyo witwararitse ubwami bw’Imana, Yo iza ikita ku byawe, ikaguhitiramo ibikwiriye; Aburahamu na Loti Itangiriro 13:8-18.
Twiruka muby’isi, hagera iby’Imana, tukabikora twikura ndetse bikanatubera umutwaro kuko imitima yacu itari mu kibanza yagenewe.
Luka 10:38-42
Twaremewe gusabana n’Imana, rero dusabe Imana kugirango tugire umutima wo kuza imbere yayo tutazanywe n’imitwaro n’iby’ifuzo ahubwo twegere mugusabana nayo.
Mukwitwararika iby’ubwami bw’Imana, ntabwo bakwingingira gukorera Imana, kubakira Imana. Twibuke uburyo Dawidi yubakiye Imana bivuye mu mutima uyikunze agakunda n’ingoro yayo.
Yeremiya 7: 23
Ni tugira kumvira icyo Imana yatugeze /yatubwiye ko nayo izatubera Imana, kandi ko tuzahirwa.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Mu rwego rwo gukemura amakimbirane yo mu miryango no guca burundu ubuharike, ubuyobozi bw’umurenge wa Musenyi mu karere ka Bugesera mu ntangiriro z’Ugushyingo 2011 bwaseranyije imiryango 220 yabanaga ku buryo bunyuranyije n’amategeko. Abasezeranye batangaje ko guserana byemewe n’amategeko bifite inyungu zo kugira agaciro mu muryango, abana na bo bakagira uburenganzira ku mitungo y’ababyeyi babo.Iki gikorwa cyo guseranya imiryango yabanaga ku buryo bunyuranyije n’amategeko, kije nyuma yo kubona ko mu murenge wa Musenyi mu karere ka Bugesera, hahoraga ibibazo by’amakimbirane by’urudaca bishingiye ku buharike, dore ko muri uwo murenge ngo uhasanga umugabo ubana n’abagore batatu cyangwa bane, kandi ugasanga nta cyo bimubwiye!
Umunyamabanga nshingwabikorwa w’umurenge wa Musenyi Murwanashyaka Oscar avuga ko gusezeranya iyi miryango yabanaga rwihishwa bizaca amakimbirane ashingiye ku mitungo, binahe uburengenzira ku bana. Yagize ati “Bizatuma amakimbirane, ishyari n’urugomo bicika burundu mu miryango. Twahoraga twakira ibibazo bya buri gihe, aho umugore n’umugabo bahozanyaga ku nkeke, abana ugasanga bahababarira, batagira uburengenzira ku mitungo n’ibindi”.
Mangada Jeannette, yatangarije Imvaho Nshya ko yashakanye n’umugabo wari ufite abagore 4, ariko batarashyingiranwe byemewe n’amategeko, baza guhunga mu gihe cya Jenoside mu 1994, aho bahungukiye, ngo we na bakeba be bahoraga mu makimbirane, bapfa imitungo. None ngo gushyingiranwa byemewe n’amategeko abibonyemo inyungu kuko azagira uburengenzira ku mitungo ndetse n’abana be bagahabwa agaciro.
Muri uwo murenge wa Musenyi utuwe n’abaturage 29.791, iyo miryango 220 niyo yonyine yabanaga itarashyingiranywe, mu gihe indi yamaze gusezerana. Ikigaragara ariko ni uko abakobwa bamwe bishyingira bakiri bato, kuko hari nk’uwo usanga afite imyaka 22 gusa, ariko abyaye kabiri. Umunyamabanga nshingwabikorwa w’umurenge wa Musenyi Munyaneza Oscar yaboneyeho gushishikariza abaturage kwisunga ibigo nderabuzima bakaboneza urubyaro.
Source: Orinfor


text:
Karongi : Uburobyi bw’amafi mu kiyaga cya Kivu bwakuye abana benshi mu ishuli
Mu Karere ka Karongi mu murenge wa Bwishyura abaturage baturiye mu nkengero zikiyaga cya Kivu baravuga ko uburobyi bw’amafi ndetse n’isamabaza byakuye abana benshi mu mashuli. coque iphone outlet store Ibi byagarutsweho n’umuyobozi ushinzwe iranga mimerere ku murenge wa Bwishyura NDOLI Christopher aho yavuze ko impamvu abana bata amashuli bakayoboka inzira y’uburobyi akenshi ari abana baturuka muyindi mirenge bityo bakisanga bafite umubare w’abana benshi mu murenge wabo bakora uwo mwuga w’uburobyi, akameza avuga ko bafashe ingamba zogukumira abo bana batarageza imyaka ibemerera kuva mu ishuli ngo bakore uwo mwuga bakaba barabagabanyije ndetse kugera ku ikigereranyo cya 60% basubijwe mu ishuli. Coque huawei Outlet Aha yakomeje asaba ababyeyi babo bana bava mu ishuli bakajya mu mirimo y’uburobyi ko bakwigisha abana babo gukunda ishuli no kwitabira gahunda za Leta zibateza imbere zabashyiriweho. Coque pour Huawei
NYIRAMANA Angelique umuturage utuye muri uyu murenge wa Bwishyura we avuga ko ikibazo cy’abana bata amashuli ahanini giterwa n’ababyeyi babo batita kuburere bw’abana babo umunsi ku kuwundi, aha yagize ati ”Twebwe nk’ababyeyi duturiye inkengero z’ikiya cya Kivu abana bava mu ishuli baraduhangayikishije kubera ko birirwa bakora ubusa aho kugana ishuli kugirango ejo hazaza nabo babashe kw’ibeshaho, akaba asaba ko ababyeyi bagenzi be bakwiye kw’ita kubana babo cyane cyane abahungu bakiri bato kuko nibo usanga biganje muri uyu mwuga w’uburobyi ”. Umuyobozi w’akarere w’ungirije ushinzwe imibereho myiza y’abaturage mu karere ka Karongi avuga ko impamvu zituma abana bata amashuri ari nyinshi ,ariko iy’ingenzi ni irari ryo gushaka amafaranga aho bahitamo kujya gukora uburobyi mu kiyaga cya Kivu. Coque huawei Icyo barimo gukora kugez’ubu ni ugukangurira aba bana kwiga kugirango bazabashe gukora neza ibyo bifuza bajijutse.


text:
Hari abanyeshuri Minisiteri y’Uburezi (MINEDUC) yahaye ibihembo nyuma yo gutsinda ibizamini bya Leta bisoza amashuri abanza, kuko bujuje amanota 6 muri buri somo, ariko hari n’abandi bayabonye ntibahabwa ibihembo.
Minisiteri y’Uburezi (MINEDUC) yatangaje igihe abanyeshuri batsinze ibizamini bisoza amashuri abanza n’abatsinze iby’ikiciro cya mbere cy’amashuri yisumbuye, bakazatangira tariki ya 4 Ukwakira 2022.
Abayobozi b’ibigo by’amashuri abanza bavuga ko bakeneye ababafasha mu miyoborere y’ibigo, kuko ngo bisanga babazwa byose bonyine, bikababana byinshi.
Minisiteri y’uburezi (MINEDUC) iratangaza ko abarenga 90% by’abanyeshuri aribo batsinze ibizamini bya Leta bisoza amashuri abanza, imitsindire ikaba yarabaye myiza ugereranyije n’umwaka ushize, kuko ho abatsinze bari ku kigereranyo cya 82.8%.
Minisiteri y’Uburezi (MINEDUC) yatanze ibisubizo ku bibazo abantu bibaza ku mafaranga y’ishuri ntarengwa yashyizweho, ibi bikaba bigamije gukumira abagenda bashaka inyito yo kongera umusanzu w’ababyeyi mu mashuri ya Leta n’akorana na Leta ku bw’amasezerano.
Ikigo gishinzwe Ibizamini n’Ubugenzuzi bw’Amashuri mu Rwanda (NESA), kiributsa ko kumenya amanota y’abarangije amashuri abanza, imyuga, icyiciro rusange cy’ayisumbuye ndetse n’umwaka wa gatandatu, kuri ubu nta rujijo rurimo.
Ubuyobozi bw’amashuri n’ibigo by’Imari (amabanki) birashinja ababyeyi gukererwa kwandikisha abana bajya gutangira ishuri, cyane cyane abo mu mwaka wa mbere w’Amashuri y’incuke n’abanza.
Ubuyobozi bw’Akarere ka Muhanga buratangaza ko butazihanganira ababyeyi batazohereza abana ku mashuri ku gihe, kuko umunani uruta byose ari ishuri ry’umwana, dore ko kutohereza abana ku ishuri biri mu bitera ubuzererezi.
Amanota y’ibizamini bya Leta bisoza amashuri abanza n’ibisoza icyiciro rusange cy’amashuri yisumbuye(Tronc Commun) aratangazwa kuri uyu wa Kabiri tariki 27 Nzeri 2022.
Ibi MINALOC ibitangaje mu rwego rwo korohereza abanyeshuri kujya gutangira igihembwe cya mbere cy’Umwaka w’Amashuri 2022/2023.
Abayobozi b’ibigo by’amashuri ya Leta bigaburira abana ku ishuri, barasaba Minisiteri y’Uburezi (MINEDUC) kubifasha kubona amafaranga akoreshwa mu kubona ifunguro ry’abanyeshuri, kuko kugeza ubu ataraboneka.
Ikigo cy’Igihugu gishinzwe ibizamini n’ubugenzuzi bw’amashuri (NESA) cyatangaje ko kuva none tariki ya 22 Nzeri kugeza ku Cyumweru tariki ya 25 Nzeri 2022 abanyeshuri bose bazaba bageze mu bigo by’amashuri bigaho kugira ngo batangire igihembwe cya mbere cy’Amashuri y’umwaka wa (...)
Abarimu bo mu bigo by’amashuri bibarizwa mu Murenge wa Cyuve mu Karere ka Musanze, baributswa ko umurezi udaharanira kurangiza amasomo aba ateganyijwe mu ngengabihe y’umwaka w’amashuri, abangamira ireme ry’uburezi buhabwa abana, akangiza ahazaza habo.
Umuyobozi mukuru w’Urwego rw’Igihugu rushinzwe uburezi bw’ibanze (REB), Dr. Nelson Mbarushimana, avuga ko mu myaka ibiri iri imbere abarimu bose bazaba barahawe mudasobwa zizabafasha kunoza umurimo bakora.
Abanyamurayngo ba RPF-Inkotanyi mu Karere ka Kamonyi biyemeje ko umwaka w’amashuri 2022-2023, abana bose bagomba gufatira amafunguro ku mashuri, mu rwego rwo kunoza politiki y’Igihugu y’ubukungu bushingiye ku burezi.
Bamwe mu babyeyi bishimiye ibyemezo n’amabwiriza mashya ya Minisiteri y’Uburezi (MINEDUC), aherutse gusohoka arebana n’imisanzu ndetse n’amafaranga y’ishuri atagomba kurenga ibihumbi 85Frw mu mashuri yisumbuye acumbikira abana, agomba gutangira gukurikizwa mu mwaka w’amashuri wa (...)
Minisiteri y’Uburezi (MINEDUC), iratangaza ko Leta y’u Rwanda yongereye ingengo y’imari igenerwa amashuri yisumbuye ya Tekiniki (Technical Secondary Schools/TSS) mu rwego rwo gukomeza kurushaho kuzamura ireme ry’uburezi.
Ikigo cy’Igihugu gishinzwe guteza imbere imyuga, Tekiniki n’ubumenyingiro (RTB), kiratanganza ko mu mashuri yisumbuye ya Tekiniki (Technical Secondary Schools/ TSS), bagiye gutangira kwiga muri porogurame (Programs) zivuguruye, zizatanga amahirwe ku bashaka gukomeza kaminuza yaba izo mu Rwanda cyangwa mu (...)
Minisiteri y’uburezi (MINEDUC), yashyizeho amabwiriza mashya arebana n’imisanzu ndetse n’amafaranga y’ishuri, agomba gutangira gukurikizwa mu mwaka w’amashuri wa 2022/2023.
Ikigo cy’Igihugu gishinzwe ibizamini n’ubugenzuzi bw’amashuri (NESA), cyaraye gisohoye itangazo ryerekana uko abanyeshuri bazagenda mu kujya gutangira igihembwe cya mbere ku byiciro bitandukanye, kizatangira ku ya 26 Nzeri 2022.
Minisiteri y’Uburezi (MINEDUC) yatangaje ko umwaka w’amashuri wa 2022 -2023 uzatangira tariki 26 Nzeri 2022. Itangazo Minisiteri y’Uburezi yashyize ahagaragara rivuga ko iyi ngengabihe ireba abanyeshuri bo mu mashuri abanza n’ayisumbuye uretse abanyeshuri bazajya mu mwaka wa mbere w’amashuri yisumbuye, abazajya mu mwaka wa kane (...)
Abanyeshuri babiri mu barangije mu ishuri rikuru ry’Abaporotesitanti (PIASS) barushije abandi amanota, batahanye impanyabumenyi na sheki za miliyoni y’Amafaranga y’u Rwanda, kuri uyu wa 8 Nzeri 2022.
Umunyamabanga wa Leta muri Minisiteri y’Uburezi, ushinzwe Amashuri Abanza n’Ayisumbuye, Twagirayezu Gaspard, arakangurira abayobozi b’ibigo by’amashuri, bibarizwa mu Karere ka Gakenke, kwikebuka bakareba ibikibangamiye iyubahirizwa rya gahunda y’uburezi, no gufatanyiriza hamwe mu kugaragaza umusanzu wabo ufatika, mu kuzamura (...)
Kaminuza yigisha amasomo ajyanye n’ubuvuzi n’ubuzima kuri bose, University of Global Health Equity (UGHE) iherereye i Butaro mu Karere ka Burera, yahaye impamyabumenyi y’icyiciro cya gatatu cya Kaminuza (Masters), abahasoje amasomo 44, umuhango witabiriwe na Madamu Jeannette (...)
Ikiganiro Ed-Tech Monday, gikorwa ku bufatanye na Mastercard Foundation kikagaruka ku iterambere mu burezi bushingiye ku ikoranabuhanga, binyuze mu nsanganyamatsiko zitandukanye, cyongeye cyagarutse.
Abarimu basaga ibihumbi bine baturutse mu mashuri 150 abanza n’amashuri y’incuke yo hirya no hino mu gihugu, kuva ku wa kabiri tariki 23 Kanama 2022, bateraniye mu Karere ka Musanze, aho bongererwa ubumenyi, mu bijyanye no gukoresha ikoranabuhanga ryifashisha mudasobwa ntoya(tablet), hagamijwe kuborohereza mu gutegura no (...)
Ubuyobozi bw’Akarere ka Bugesera bwiyemeje guhangana n’ikibazo cy’abana bata ishuri, bakarisubizwamo, ku bufatanye bw’inzego zitandukanye zirimo n’abafatanyabikorwa, hamwe n’ubukangurambaga butandukanye.
Abarimu b’Abanya-Zimbabwe bagera kuri 208, bamaze gukora ibizamini byanditse kugira ngo bazemererwe guhabwa akazi mu Rwanda, ubu basigaje kuzakora ibizamini byo mu buryo bwo kuvuga (interviews) mu Cyumweru gitaha.
Ikigo Kepler cyigishiriza mu Rwanda amasomo ya Kaminuza ya Southern New Hampshire University SNHU (USA), cyatanze impamyabumenyi z’icyiciro cya kabiri cya Kaminuza ku barangije imyaka itatu bacyigamo bagera ku 101.
Abanyeshuri biga kubaka imihanda mu ishuri rikuru ryigisha imyuga n’ubumenyingiro (RP/IPRC-Kigali), bibukijwe ko mu gihe bazajya ku isoko ry’umurimo bagomba gukora kinyamwuga.


text:
Iburasirazuba: Mu kwezi gutaha buri Murenge uzaba ufite urwuri rw’icyitegererezo
Guverineri w’Intara y’Iburasirazuba, Emmanuel K. Gasana, yavuze ko mu kwezi kwa Nzeri buri Murenge uzaba ufite hegitari imwe y’urwuri rw’icyitegererezo hagamijwe gufasha aborozi kumenya kugaburira amatungo no gufata neza inzuri zabo no kongera umukamo.
Guverineri Gasana avuga ko uru rwuri ruzaba ruteyemo ubwatsi bw’amatungo haba ay’inyama cyangwa ay’amata, umworozi akazajya ahitamo ubwatsi atera bijyanye n’ubworozi bw’inka afite.
Iyi gahunda ngo igamije gufasha aborozi gukoresha ubutaka icyo bwagenewe ndetse no kubashishikariza kwirinda gukura inka mu nzuri zazo.
Igamije kandi gufasha aborozi kumenya guhinga ubwatsi bw’amatungo mu nzuri, kuzigabanyamo ibice no kumenya guhunika ubwatsi kugira ngo ubutaha inka zitazongera kujya zisonza nk’uko zimeze ubu.
Ati “Bamenye uko bahinga ubwatsi bw’amatungo mu nzuri, kuzigabanyamo ibice kugira ngo bahunike ubwatsi, ejo ntibizongere kuba nk’uko bimeze iki gihe, ubu iki gihe inka zimeze nabi cyane, igihe cyose zihore zimeze neza kugira ngo zigirire akamaro umworozi.”
Guverineri w’Intara y’Iburasirazuba CG Emmanuel K. Gasana anashishikariza aborozi kwifashisha ibisigazwa by’imyaka mu kugaburira amatungo aho kubitwika.
Avuga ko ibisigazwa by’ibishyimbo, iby’ibigori, iby’umuceri n’ibya Soya iyo buhunitswe bakabisya uretse kuba inka zabiriye zihaga ngo byongera n’umukamo.
Agira ati “Ukabona umuntu asaruye ibishyimbo, arahuye arangije aratwitse none ugasanga ni nko gutwika imari, biri na ngombwa yabigurisha ariko biriya bintu bifite agaciro cyane kuko bifitemo intungamubiri zituma inka ikamwa kandi ikagira umubiri woroshye.”
Guverineri Gasana avuga ko mu rwego rwo kongera umukamo Leta izafasha aborozi kubona ubwoko bw’inka zitanga umukamo binyuze mu gutera intanga n’ibindi.
Ikindi ni uko aborozi bazafashwa kubona ubwoko bw’imiti y’inka kandi ibegereye ndetse iri ku giciro cyiza.
Mu kiganiro yagiriye kuri Radio y’Abaturage ya Nyagatare, mu minsi ishize ku iterambere ry’Ubworozi mu Ntara y’Iburasirazuba, Guverineri Emmanuel K. Gasana yibukije aborozi gukorera inzuri zabo ndetse anateguza ko abatazikorera bashobora kuzazamburwa.
Yanagarutse ku kibazo cy’amazi yo mu nzuri avuga ko uretse Valley Dams zasibye zigiye gusiburwa hari n’umushinga wo kugeza amazi mu nzuri ku muyoboro wa WASAC ariko anashishikariza aborozi gufata amazi ndetse bakanagura amahema ayafata kuko ayo mahema afite nkunganire ya Leta.


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Kubaha ni inshingano y'umuntu ku giti cye
Umuremyi w’umuntu yaringanyije imibiri yacu mu buryo bwikoresha. Umurimo wose ukorwa mu buryo butangaje kandi bw’ubwenge. Kandi Imana yasezeranye ubwayo yuko izarinda uwo mubiri w’umuntu wikoresha ikawuha ubuzima niba umuntu yumvira amategeko y’Imana kandi agafatanya na yo. Kutagira icyo witaho, kutitonda kose, uburyo bwose bwangiza umubiri utangaje Uwiteka yaremeye kwikoresha, kwirengagiza amategeko yahawe umubiri w’umuntu ni ukwica amategeko y’Imana. Dushobora kwitegereza kandi tugatangazwa n’amategeko agenga ibyaremwe ari mu isi, ariko umubiri w’umuntu ni igitangaza gihebuje. 4 Cl; 17;IZI2 149.2
Kuko amategeko agenga ibyaremwe ari amategeko y’Imana, ni icyumvikana neza yuko ari inshingano yacu kuyiga twitonze. Dukwiriye kwiga ibyo adutegeka byerekeye ku mibiri yacu ubwacu, kandi tukishushanya na byo. Kutamenya ibyo bintu ni icyaha.IZI2 149.3
Igihe abagabo n’abagore bazaba bamaze guhinduka by’ukuri, bazitondera amategeko y’ubugingo Imana yabashyizemo babyitayeho, uko ni ko bazahunga intege nke z’umubiri, n’iz’ubwenge, n’iz’ingeso. Kumvira ayo mategeko gukwiriye kuba inshingano y’umuntu wese. Twebwe ubwacu dukwiriye kubabazwa n’indwara zo kwica amategeko. Tuzabazwa n’Imana iby’ingeso n’imigenzereze byacu. Ni cyo gituma ikibazo kibazwa atari iki, ngo: “Mbese abo mu isi bazavuga iki?” Ahubwo ni iki ngo: “Mbese jyewe uvuga ko ndi Umukristo, ngenzereza nte umubiri nahawe n’Imana? Kuko ari urusengero rw’Umwuka w’Imana, cyangwa se nzitangira gukurikiza imigambi n’imigenzo byo mu isi?” 56T 369. 370;.IZI2 149.4


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Guhamagarirwa gushikama
Abadiventisti b’umunsi wa karindwi bafite umurimo ukomeye cyane. Mu myaka myinshi uhereye mu 1863, Uwiteka yaduhaye umucyo ukomeye w’iby’ubugorozi bw’iby’umuze muke, ariko se tugendera muri uwo mucyo dute? Mbega ubwinshi bw’abanze kugira imibereho ihuje n’inama z’Imana! Dukwiriye gukuza amajyambere ahwanye n’umucyo twa- kiriye. Ni inshingano yacu gusobanukirwa no kubaha gahunda z’ubugorozi bw’iby’umuze muke. Ku byerekeye kwirinda dukwiriye kuba imbere y’abandi bantu bose; nyamara muri twe harimo Abakristo bo mu itorero bigishijwe neza, ndetse n’abagabura b’ubutumwa, batumvira nk’uko bikwiriye umucyo Imana yabahaye werekeye kuri iyo ngingo. Barya uko bishakiye kandi bagakora uko bishakiye.IZI2 174.4
Abigisha n’abayobozi bo mu murimo wacu nibahaguruke bahagarare bashikamye kuri Bibiliya ku byerekeye ubugorozi bw’iby’umuze muke, maze bahamirize abizera beruye ko turi mu minsi y’imperuka y’iyi si. Igitandukanya gikwiriye gushyirwa hagati y’abakorera Imana n’abikorera ubwabo. Neretswe yuko ibyo twigishijwe mu gihe cya mbere cy’ubutumwa ari ingenzi kandi bikwiriye kwitabwaho muri iki gihe nk’uko byitabwagaho kera. Hariho bamwe batigeze bakurikiza umucyo watanzwe w’ibyerekeye ibyokurya. Ubu ni cyo gihe.IZI2 175.1
Ibyigisho by’imibereho y’umuzemuke bifite ikintu gikomeye bisobanurira umuntu wese uri muri twe. Igihe ubutumwa bw’iby’umuze muke bwangeragaho, nari umunyantege nke, ndakomeye, ngahora ndabirana. Nasabaga Imana kumfasha, nuko inyigisha icyigisho gikomeye cy’ubugorozi bw’iby’umuze muke. Yanyigishije yuko abakurikiza amategeko yayo bakwiriye kugirana nayo isano yo kwera, kandi kubwo kwirinda mu byokurya no mu byo kunywa bakwiriye kurinda umutima n’umubiri mu buryo butunganiye umurimo. Uwo mucyo wambereye umugisha ukomeye. Narahagurutse mba umugorozi w’iby’umuze muke, nzi yuko Imana izampa imbaraga. Mfite amagara arushijeho kuba mazima muri iki gihe, nubwo ndi umukecuru, kuruta ayo nari mfite nkiri inkumi.IZI2 175.2
Bamwe bavuze yuko ntakurikije ingeso z’ubugorozi bw’iby’umuze muke nk’uko mbivugisha ikaramu yanjye; ariko mbasha kuvuga yuko nabaye umugorozi w’iby’umuze muke ukiranuka. Abo mu muryango wanjye bazi yuko ibyo ari ukuri.IZI2 175.3


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Imiburo ibwirwa abagamije gushyingirwa
Abasore biringira cyane ibyo bahubukiye. Nta bwo bakwiriye kwironda, cyangwa ngo bagirwe imbata ako kanya n’uko baneshejwe n’uburanga bw’inyuma. Kubonana ko muri iki gihe kw’abashaka kuzashyingiranwa, akenshi ni inama y’uburiganya n’uburyarya umwanzi w’abantu akoresha cyane abibagiza Uwiteka. Kugira ubwenge busanzwe na byo birakenewe; nyamara na bwo bufite akamaro gake muri ibi.IZI2 16.1
Ibitekerezo n’urukundo rw’agahararo, bikwiriye kwirindwa nk’uwirinda ibibembe. Abasore n’inkumi benshi cyane bo muri iki gihe ntabwo baboneye; nicyo gituma bakwiriye kwitonda cyane. Abajyaga bagira ingeso zitunganye, nubwo bagira intege nke mu bindi, bakwiriye kutagira umugayo muri ibi.IZI2 16.2
Uko kureshywa n'urukundo rw’agahararo kenshi bihura n’Ubukristo bw’abasore bo muri iki gihe. Murumuna wanjye, Imana ishaka yuko uhinduka. Ndakwinginze, gira urukundo ruruseho. Wegurire Umucunguzi wawe wakuguze ubwenge bwawe n’imbaraga zawe z'umubiri. Weze ibitekerezo byawe n’ibikurimo kugira ngo imirimo yawe yose ikorerwe mu Mana.IZI2 16.3
Abamarayika ba Satani babana n’abamara igihe kirekire barambagiza nijoro. Iyaba amaso yabo yari ahumuwe, babashije kubona marayika wandika amagambo n’imirimo byabo. Bica amategeko y’amagara mazima n’ikinyabupfura. Byanezeza biruseho kureka amasaha yo kujya guhendahenda mbere yo gushyingirwa akazakoreshwa mu mibereho y’abashyingiranywe. Ariko ikintu rusange, ni uko ishyingirwa ari ryo riheruka urukundo rwerekaniwe mu mubano bagiranye batarashyingirwa.IZI2 16.4
Satani azi rwose ibintu akwiriye gukoresha, maze akerekana ubwenge bubi cyane mu buryo butari bumwe bwo gutega imitima y’abantu kugira ngo izarimburwe. Ahora agenzura intambwe yose iterwa, agahimba inama nyinshi, kandi kenshi izo nama ni zo zikurikirwa kuruta inama zo mu Ijambo ry’Imana. Hanyuma izo nama zirabohekanywa, maze zikaringanizwamwo urushundura rukoreshejwe ubwenge bwo gutega abasore n’abaswa. Kenshi ibyo byahinduka bigejejwe mu mucyo; ariko ababaye imbata zabyo babyirohamo bakagira imibabaro myinshi. Amaherezo, tukabona abantu babaye inkuge zamenetse ahantu hose.IZI2 16.5


text:
Nyabihu: Ubuharike bubavutsa uburenganzira ku mitungo
Bamwe mu babyeyi bo mu murenge wa Mukamira, akarere ka Nyabihu bavuga ko guharikwa bibambura uburenganzira ku mitungo baba baravunikiye, bigatuma badatera imbere.
Nyirabateguzi Domithila w’imyaka 70 utuye mu murenge wa Mukamira akarere ka Nyabihu, aganira n’umunyamakuru wa The Bridge Magazine yavuze uburyo yaharitswe nuwo bashakanye bikamwambura uburenganzira ku mitungo.
Ku bijyanye n’uburenganzira bw’imitungo hagati y’abashakanye, hariho abagabo bajya bayirya abantu urugero nihereyeho umugabo twashakanye byemewe n’amategeko, yagurishije imitungo ajya kubaka ahandi, ashaka umugore wa kabiri bafitanye abana umunani, kandi njye dufitanye abana icyenda, nyuma yarongeye agurisha indi mitungo nabwo azana undi mugore wa gatatu. Kandi ntitwigeze dutandukana mu mategeko.
Bya bindi byo kuvuga ngo urasezerana, ugasezerana ariko yaba yazanye undi, mubyo mwari mufite akabikwaka akabiha wa wundi kandi mwarabivunikanye, ndimo kubara ibindiho.
Twarasezeranye angerekaho umugore wa kabiri, yamushatse ku rubyaro rwa kabiri. Hari inzu dufitanye twayiguriragamo imyaka tukaranguza dukoresheje amamodoka, tukanacururizamo n’inzoga ashyiramo umugore unkurukira bwa gatatu, nyuma amwubakira indi nzu, iyo yacururizwagamo irakodeshwa amafaranga umugabo akaba ariwe uyatwara.
Ikibazo nakijyanye mu miryango, ariko ntacyo byatanze, yagiye abagurira inzoga bakajya ku ruhande rwe, hari n’igihe nari nabonye abatangabuhamya nyuma ansha ruhinga nyuma arabasengerera tuburanye inzu bayimpezaho; imitungo irimo amashyamba, inka twashakanye nabyo babimpezaho. Kuko yari yababwite ngo “Uriya mugore, inzu ndashaka kuyimuhezaho n’indi mitungo.”
Uyu mubyeyi yanabwiye umunyamakuru ko uretse no kuba yaramunyaze ibyo bashakanye, abura uko atanga ubwisungane mu kwivuza kubera ko akimwanditseho nk’umugabo we.
Akaba yifuza ko babaganya ibyo bashakanye, abana be nabo bakazagira uruhare mu izungura ry’imitungo ye.
Yahisemo kureka kujya mu manza kuko zisaba amikoro
Umunyamakuru yamubajije impamvu atagejeje ikibazo cye mu mu buyobozi.
Nyirabateguzi yarasubije ati “Mu buyobozi urumva narikujyayo nte kandi wumva nabo mu miryango yarabaguriye? Ibyo mu muryango byose yarabijyane, nari kubyifashisha mu gutanga ikirego simfite ingufu zingana nize nahisemo kubyihorera”. Mu miryango narimaze gutangamo ibihumbi 20 barimo kurya mpitamo kubireka. Ndetse n’icya ngombwa cy’ubutaka gifitwe n’umugore wa gatatu.
Undi mubyeyi w’imyaka irenga 60, Kazazejo Pélagie utuye mu kagali ka Rukomo, Umurenge wa Mukamira yemeza ko abagore benshi bakuze bahitamo kwicecekera ntibaharanire uburenganzira bwabo. “Iyo abantu bakuze nkatwe tuba dushaje ntiwatera rwaserera niyo yakubuza uburenganzira uricecekera watera rwazerera ukajyahe”?
Umuyobozi w’Akarere ka Nyabihu wungirije ushinzwe imibereho myiza y’abaturage, Simpenzwe Pascal, yemeza ko ikibazo cy’ubuharike gihari ndetse hakiyongeraho nicy’ubushoreke, ariko ngo bagerageza kubikumira bakora ubukangurambaga. “Dukora ubukangurambaga kugira ngo amategeko yubahirizwe kuko umugabo wagiye muri ibyo ni icyaha gihanwa n’amategeko; niyo mpamvu tubikora kugira ngo abagabo babikora babimenye ndetse n’abagore bamenye n’uburenganzira bwabo, aho byagaragaye ikirego gitangwe, uwakoze icyaha akurikiranwe”.
Uyu muyobozi yanavuze ko umushinga Hinga Weze wabafashije mu gukumira amakirambirane mu ngo; ariko bakaba banafite inzego; nk’incuti z’umuryango, komite nyobozi z’imidugugudu zibafasha kugira ngo umugabo utangiye kugaragaza imyitwarire mibi n’abagore b’inshoreke babikumire hakiri kare, gusa ngo ntibaragera ku rwego rushimishije aho wavuga ngo nta mugore ugiharikwa.


text:
IBIKORWA
Ibikorwa bya HDP, bigaragarira mu mashami agize uwo muryango. Buri shami riba rifite ibikorwa byihariye rikora, rimwe na rimwe hamwe n’umufatanyabikorwa runaka. HDP ifite ishami ritanga amahugurwa anyuranye, yifashishije abakozi bayo ndetse n’abafatanyabikorwa banyuranye. Ayo mahugurwa akorerwa ku bwumvikane na HDP n’uyakeneye wese, bivuze ko HDP iyo bibaye ngombwa isanga ukeneye ubwo bumenyi aho aherereye hose. Ayo mahugurwa yunganirwa n’ubundi bujyanama bunyuranye , ibiganiro , ingendo shuri , byose biyobowe n’ababifitemo uburambe HDP iba yatoranyije . Aha twakibutsa ko HDP ifite ubunararibonye mu bijyanye no gufasha kwiteza imbere bigendeye ku mihigo, Kongerera ubumenyi urubyiruko ku bijyanye n’ubuzima bw’imyororokere , kwisungana mu mashyirahamwe hagamije kumvikanisha ijwi ryawe no kwishakamo ibisubizo.
Nkuko biri mu muco wa HDP, ibikorwa byose bishingira ku mihigo, bitabujije ariko ko n’andi mabwiriza atabogamiye umuryango, yakubahirizwa cyane hagendeye k’ubwumvikane n’umufatanyabikorwa. Hagambiriwe kongera umutungo wa HDP no kwigira , ingamba nyinshi zigenda zishyirwa mu bikorwa , ni muri urwo rwego HDP igenda igerageza kwinjira muri gahunda zinyuranye zibyara inyungu.
Nkuko HDP ifasha umuturage kwiteza imbere, nayo igomba gutanga urugero, ikagira ibikorwa byinshi biyongerera umusaruro n’ubushobozi.
Iyo gahunda rero ifite agashami kayishinzwe, kareba ubumenyi HDP yibitseho kakabubyaza umusaruro mu kubusangiza n’ababukeneye aho bari hose. Kagizwe n’abantu bafite ubunararibonye bunyuranye baturutse mu miryango inyuranye , irimo nyine HDP. HDP igaraga kandi mu bikorwa binyuranye biri mu : Buzima Rusange ; Uburezi ; Kwihangira imirimo ; Kumenya gucunga neza umutungo ; Kubika neza amakuru anyuranye no kuyabyaza umusaruro.


text:
Abagenerwabikorwa bafashwa n’umushinga UKAM 125 ukorera mu karere ka Bugesera bahawe amahugurwa ajyanye no kwita ku matungo.
Zimwe munyigisho z’ingenzi abo bagenerwabikorwa bahawe n’umuvuzi w’amatungo ariwe Tuyizere Noel ukorera mu murenge wa Ngeruka abifashijwemo n’abavuzi b’amatungo bo mu midugudu (paravets) abo bagenerwabikorwa batuyemo, harimo gusobanukirwa ibice bitandukanye bigize itungo, kumenya ibimenyetso biranga itungo rirwaye, zimwe mundwara zikunze gufata amatungo, uburyo bwo kugaburira itungo, ndetse n’uko bubaka ibiraro bya kijyambere.
Uwizeyimana Francoise utuye mu mudugudu wa Nyakayenzi ni umwe mu bagenerwabikorwa bafashwa na UKAM atangaza ko muri aya mahugurwa bungutse byinshi birimo kwita ku matungo yabo.
Mbere bororaga batazi kwita ku matungo ariko bumvise uburyo n’akamaro ko kwita ku itungo ko ko bituma ribaho neza rikororoka.
Ati: “Ndumva nishimye rwose, inyigisho twahawe ni ingenzi cyane kuko azadufasha kwita ku matungo yacu bityo tukabona ifumbire ihagije izadufasha kongera umusaruro w’ibihingwa tukihaza ndetse tugasagurira n’amasoko”.
Uwimana Appolinarie mu bumenyi yahungukiye nuko yigishijwe ko iyo witaye kw’itungo ryororoka neza kandi rikakugoboka mu gihe cyose wahuye n’ikibazo gisaba amafaranga.
Ati“Ubu ngiye gushyira mu bikorwa ibyo nigishijwe kandi nta kabuza nzatera imbere mbikesheje itungo ryanje”.
Akomeza asobanura ko nta bumenyi mu korora bari bafite hari igihe itungo rirwara umuntu agaterera iyo kandi ntatetekereze ko uko ribabara ari nako umuntu nawe ababara iyo arwaye. Ikindi mu masomo twahawe twabonye ko iyo itungo rirwaye rishobora cyane rwose no kwanduza abo murugo akaba ari indi mpamvu dukangurirwa kwita ku matungo tworoye mungo.
Umushinga UKAM uritegura gutanga ku kiciro cya kabiri amatungo ku bagenerwabikorwa bagera kuri 250 akaba ari nayo mpamvu abo 125 babanje guhugurwa ndetse nabo bakazahugura abasigaye.
Umushinga UKAM uterwa inkunga n’ikigega mpuzamahanga cya leta ya Scotland (SCIAF). Ushyirwa mu bikorwa na Komisiyo y’Ubutabera n’amahoro ya Arikidiyoseze ya Kigali, ukaba ukorera mu karere ka Bugesera , mu murenge wa Ngeruka mutugari tubiri aritwo Nyakayenzi na Rutonde mu midugudu yatwo itandatu ariyo Twimpara, Nyakayenzi, Karama, Rubirizi, Kamugera na Kabumbwe. Uwo mushinga ukaba ugamije kunoza imibereho myiza y’abahinzi baciriritse baturuka mungo 500 mu bikorwa bitandukanye birimo ubuhinzi, ubworozi, guhangana n’ibiza bituruka kumihindagurikire y’ikirere, gukora imirimo ibyara inyungu ndetse no gushimangira ihame ry’uburinganire n’ubwuzuzanye.
Icyo gikorwa kikaba cyarabereye mu midugudu uwo mushinga ukoreramo ariyo Twimpara, Nyakayenzi, Karama, Kamugera, Rubiri na Kabumbwe yo mu murenge wa Ngeruka mu karere ka Bugesera kuva ku itariki ya 20 kugeza 29 Kamena 2017.
Intego yayo mahugurwa ni ukongerera abagenerwabikorwa ubumenyi bwo kwita k’umatungu yaba magufi cyangwa mareramare bityo umusaruro wabo w’ibituruka k’ubuhinzi n’ubworozi ukiyongera bakikungahaza muri byose.


text:
Mu mateka ya muntu hagiye haba ibiza byinshi, birimo imitingito n’iruka ry’ibirunga, kandi bikavugwa ko inyamaswa zitandukanye zagiye zigaragaza imyifatire idasanzwe mbere gato y’uko ibyo biza biba. Ibi byaba bisobanuye ko inyamaswa zimenya ko hagiye kuba ibiza mbere y’uko abantu babimenya? Hari benshi babyemera gutya, ariko abahanga mu bya siyansi bafite ukundi babisobanura.
Iyo injangwe yawe utunze mu rugo igaragaje imyitwarire idasanzwe, inzovu zigafatira urugendo icyarimwe zisa nk’izihunga, amafi bikaba uko cyangwa se ukabona inyoni nyinshi zifashe urugendo cyangwa zikagaragaza imyitwarire idasanzwe, biba bishoboka ko hari ikintu kidasanzwe kigiye kuba cyangwa se cyatangiye kuba. Ibi bisobanuye ko inyamaswa zishobora kuduha ikimenyetso cy’uko hari ikirunga kigiye kuruka, cyangwa hagiye kuba umutingito w’isi, cyangwa umuhengeri wa tsunami? Reka turebe ingero nkeya…
Tariki 08 Gicurasi 1902, ikirunga cya Pelée kiri mu birwa bya Martinique cyararutse. Mu bantu ibihumbi 30 bari batuye muri ako gace harokotse babiri bonyine, barimo Louis Cyparis warokowe n’ibikuta binini bya gereza yari afungiwemo, na Léon Compère umudozi w’inkweto wagize amahirwe yo kurokokera mu nzu ye iciriritse mu buryo bwatunguye benshi.
Icyo gihe inyamaswa zose zari zahunze inkengero z’icyo kirunga iminsi mike mbere y’uko gitangira kuruka. Icyo gihe kuruka kw’icyo kirunga byakurikiwe n’imitingito na gaz imeze nk’umwotsi wazamukaga mu munwa w’ikirunga. Jean Christophe Komorowski, umuhanga mu bumenyi bw’ibirunga akaba n’umwarimu muri Institut de Physique du globe de Paris, avuga ko bishoboka ko inyamaswa mu miterere ya zo zabashije kumva izo mpinduka na mbere y’uko icyo kirunga kiruka.
Tariki 26 Ukuboza 2004, muri Sri Lanka byari saa saba z’ijoro zibura iminota ibiri, inyanja y’Ubuhinde yagize umuhengeri wa Tsunami udasanzwe wibasiye iki kirwa, amazi arenga inkombe kugeza ku ntera y’ibirometero bitatu ku buryo yatwikiriye hegitari 300 z’ubutaka. Icyo gihe ibikorwaremezo byinshi byarasenyutse ibindi birangirika. Abantu basaga ibihumbi 30 bahasize ubuzima, ababarirwa muri miriyoni basigara batagira aho kwegeka umusaya.
Icyatunguranye ariko, ni uko habonetse imirambo mike y’inyamaswa, ndetse mu nzovu 200 zabaga muri park ya Yala nta n’imwe yapfuye kuko zari zahunze mbere gato y’uko iyo Tsunami yibasira ibyo bice bya Sri Lanka. Birashoboka ko izo nzovu zamenye iby’iyo Tsunami mbere kuko inzovu ishobora kumva ikintu gihinda ku gipimo kiri munsi ya hertz 20, kandi ku ntera ibarirwa mu birometero amagana.
Ingero ni nyinshi cyane, ariko reka turebe urugero rwa vuba aha… Tariki 18 Kamena 2018, umujyi wa Osaka mu Buyapani wibasiwe n’umutingito ukomeye wa 6,1 ku gipimo cya magnetude.
Abakurikirana imbuga nkoranyambaga cyane, mushobora kuba mwarabonye amashusho yafashwe na camera z’imwe mu nyubako yo mu mujyi wa Osaka agaragaza injangwe zibarirwa mu 10 zakangaranye amasegonda nka 20 mbere y’uko umutingito wumvikana.
Aya mashusho yongeye gushimangira ko injangwe zifite ubushobozi bwo kumenya ko hagiye kuba umutingito mbere y’uko uba.
Kuri iyi ngingo, abahanga mu bya siyansi bavuga ko injangwe ishobora kumva ikintu gitigise mbere y’uko umuntu acyumva, ariko ngo ntaho bihuriye no kumenya niba icyo kintu ari umutingito.
Aba bemeza ko nta n’ubundi buryo bamwe bita sixieme sens injangwe ifite bwayifasha kumenya ko umutingito ugiye kuba, ahubwo uko gukangarana kwa yo ngo bisobanurwa n’ibyitwa “les Ondes P” ni ukuvuga icyo umuntu yagereranya n’udutingito dutoya cyane tudashobora gutigisa inzu kandi n’umuntu atakumva ariko injangwe ikaba yatwumva kubera imiterere karemano ya yo. Umuhanga mu by’imitingito witwa Baptiste Gombert unigisha muri kaminuza ya Oxford, agendeye ku mashusho y’imyitwarire izo njangwe zagize ku mutingito wa Osaka, avuga ko izo njangwe zitikanze mbere y’uko umutingito uba, kuko zikanze watangiye kuba n’ubwo utaribwagere ku rwego rwo gutigisa amazu ngo umuntu awumve.
Kenshi ngo ni uko bigenda no ku zindi nyamaswa kuko uburyo ziremye butuma zimwe zibasha kumva, amajwi, impumuro cyangwa gutigita kw’ikintu kiri ku ntera ndende cyane, ugereranyije n’uko umuntu yabyumva. Mu kwezi kwa kane kwa 2018, sosiyete y’abanyamerika yiga ku by’imitingiro yakoze ubushakashatsi kuri iyi ngingo y’uko inyamaswa zimenya ko umutingito ugiye kuba mbere y’uko uba, nyuma yo gusesengura ubushakashatsi
bubarirwa mu 180 bwakozwe kuri iyi ngingo, iyi sosiyete yageze ku mwanzuro w’uko inyamaswa zidafite ubushobozi bwo kumenya ko hazaba umutingito w’isi cyangwa ibindi biza mbere y’uko biba, ahubwo ngo zibasha kumva impinduka ziherekeza umutingito cyangwa ibindi biza nyir’izina ariko byatangiye kuba, ku buryo kenshi kiba atari igihe gihagije ku buryo abantu babona uko bahunga. Ubushakashatsi ariko buracyakomeje kuri iyi ngingo, ntawamenya wenda mu minsi iza bushobora kugaragaza ibitandukanye n’ibi.


text:
Inkuru ya Rwaka Gaston
Umuhanzi w’ umunyarwanda Nzamwita Jordy wibanda cyane kuri Rap yatangaje ko azanye imbaraga ndetse n’ impinduka mu njyana ya Hip –Hop aho avuga ko igihe cye ari iki ndetse akanemeza ko nta mbongamizi abona bitewe n’ igihe yamaze ategura kwinjira muri muzika.
Iyi ntero ivuga ko Jordy agiye kuzana agashya muri Hip –Hop nshya (newschool) yayishimangiye ubwo yakoranaga ikiganiro n’ umunyamakuru w’ imyidagaduro wa Pressbox.
Mbere y’ uko Pressbox yinjira mu kiganiro bwite n’ umuraperi Jordy
Nzabamwita uyu muhanzi yabanjije kuyishikiriza indirimbo ye iri mu njyana ya Hip –Hop icuranzwe mu mu buryo butuje , ikora ku mutima ndetse ikoranywe ubuhanga iri mu rurimi rw’ icyongereza.
Iyo ndirimbo yayise” Your Love” Tugenekereje mu Kinyarwanda “ Urukundo Rwawe” ni indirimbo y’ urukundo aho Jordy yishyira mu mwanya w’ umuhungu uri gutera umukobwa imitoma ariko mu buryo nyamuhungu yizeza umukobwa paradizo hano mu
isi {Nk’ uko bikunze kuba}.
Jordy yakomeje kandi gutangaza ko iyi njyana ya Hip-Hop yayihisemo bitewe n’ uko asanga ari uburyo bwiza yisanzuyemo kandi ashobora gutanga ubutumwa buri ku mutima kandi asangiye n’ abantu benshi harimo n’ abo mu rugero cyangwa se urungano rwe.
Ati” Ntabwo twahora turirimba amaganya nubwo isi turimo itoroshye n’ agato nizera rero ko mu buhanzi bwanjye nkwiriye guha imbaraga nyinshi ibyiza bindimo kurusha gufasha abantu kubabara no guherenywa n’ agahinda, ibyo rero bigomba kugaragarira mu kwamamaza urukundo mu nzira zose”.
Ku musozo w’ ikiganiro kigufi , umuraperi N.Jordy yagiranye na Pressbox.rw yakomeje kuvuga ko afite imishinga myinshi ndetse yose igamije gusangiza abatuye isi inganzo ye.
Gukora indirimbo ni ukuvuga amajwi yazo ajyanye n’ amashusho, gutegura ibitaramo by’ imbaturabugabo hirya no hino ku isi ariko ahereye mu Rwanda ndetse no kubyamamaza mu bitangazamakuru ni bimwe mu bikorwa N.Jordy ateganya gukora mu gihe cyose Imana ikimutije ubugingo n’ impagarike.


text:
Amahoro araharanirwa
Kera nta n’ubwo FPR yemeraga ko yishe abantu. Yakoreshaga iterabwoba rirenze imyumvire kugirango hatagira n’ubivuga. Aho ibihe bigeze, ntigishoboye kubihakana, ntigishoboye no kubuza abantu kubivuga; iturufu isigaranye ni ukuvuga ko abo yishe bagombaga gupfa. Ariko iyo turufu nayo yatangiye guhinduka ikigarasha, ndetse ikigarasha gicitse. None se ubu, Banyarwanda, Banyarwandakazi, tubigenze dute ?
1.Tumenye kwitabariza, dutabarize n’abacu.
Telefone zigendanwa zimaze gukwira henshi; abantu bagera kuri internet baracyari bake, ariko umubare wabo ntusiba kwiyongera, itumanaho riratera imbere. Guceceka ntacyo byatwunguye, ahubwo byatumye dukomeza kwicwa nabi. None rero guhera ubu, nubona uwawe cg. umuturanyi wawe atwawe intambike n’abasirikari, abapolisi cg. intore z’iyi ngoma ya Kagame, tabaza vuba na bwangu. Andikira Kagame kandi umenyeshe imiryango iharanira uburenganzira bw’ikiremwamuntu n’ibinyamakuru bitabogamiye kuri leta ye ko wamwandikiye. Nugira ubwoba ukicecekera, n’abandi bose bakicecekera, uwo muntu wanyurujwe bazamwica kandi babanje kumwigirizaho nkana. Muri aya mezi ashize, iyo imiryango y’abagabo 2 b’i Butare, ari bo Lambert Havugintwari na Aloys Mafurebo idatabaza, ubu abo bagabo bombi baba bararangije kwicwa kera.
2. Dutange ubuhamya ku bazimiye kera.
Mu gihe dukora uko dushoboye kugirango hatagira ugihumeka wongera kuzimira, nimuze dutange ubuhamya ku bashimuswe kera, bakaburirwa irengero. Hari ubwo baba bakiriho, yenda ntibabe bacyishwe. Niba barishwe kandi, hari ubwo twamenya aho ibisigazwa byabo biri, nk’uko twamenye ko umurambo wa Musenyeri Fokasi Nikwigize wajugunywe kuri Goma muri “Lac Vert”, ko Agustini Cyiza, Yohani Uwayezu, Nkurikiyinka Venusiti, n’umucuruzi w’i Gitarama witwaga Karambizi biciwe mu kigo cya gisirikari cya Kami i Kigali, imirambo yabo ikajugunywa mu byobo rusange bihari. Icyiza cyabyo ni uko uburi kera abahanga bashobora kuzakoresha uburyo buhanitse bwo guzumisha icyo bita mu magambo ahinnye y’igifaransa “ADN”, bakajya bamenya ibisigazwa bya buri wese, bigashyingurwa mu cyubahiro. Ikindi cyiza ni uko abicanyi bagira ubwoba, bakareka gukomeza kwica, kandi uburi kera bakazashyikirizwa ubucamanza. Ubundi buhamya bugomba gutangwa ni uburebana n’abantu bafashwe baregwa icyaha iki n’iki bakoze cg. se batakoze, bagafatwa, bagafungwa, ntibaburanishwe ; ahubwo bagakubitwa, bakicishwa inzara, bakigirizwaho nkana ku buryo bubi bwose bushoboka; hanyuma babona ko batazakira, bamwe batangiye kujya bituma amaraso, bakabarekura ngo bajye kugwa mu rugo. Ubwo buhamya nabwo bugomba gutangwa.
3. Dufatanye
Igihe hagati y’umwaka w’1999 n’uw’2000 Musenyeri Agusitini Misago, umwepiskopi wa Gikongoro, yafungwaga mu bintu by’amaherere, abepiskopi bagenzi be barasimburanaga kujya kuvuga misa buri cyumweru ku Gikongoro kuri katedrali. Abakristu mu Rwanda hose bakoresheje ibiterane by’amasengesho, ndetse basaba na misa zo kumusabira. Igihe cyose yagombaga kujya mu rukiko kuburana, habaga hari umwepiskopi mugenzi we nibura umwe waje kumushyigikira no gukurikirana uko biri bugende. Siniriwe mvuga ibyo kumusura muri gereza no kumugemurira. Ibyo iyo bitabaho, yari kwiheba kubera kumva abandi bamutereranye, umutima ukaba wahagarara, abanzi be bakishima bavuga ngo “n’Imana ubwayo iramuhannye”. N’aho ubundi byatumye agira imbaraga, araburana kugera atsinze. Iyo atsindwa, hari gufatwa n’abandi bepiskopi uhereye kuri Musenyeri Tadeyo Ntihinyurwa, arkepiskopi wa Kigali. Iyo usomye amateshwa nk’aya Tom Ndahiro, ubona ko n’ubu bakimurwaye. Ariko rero “agati gateretswe n’Imana ntigahungabanywa n’imiyaga”. None se, uzabona abicanyi ba FPR barenganyije umuntu, wicecekere kubera ubwoba, ubwo ntubona ko ejo ari wowe uzaba uramukiwe?
Iyo hari inyamaswa yavuye mu ishyamba, ikirara mu matungo cg. ikajya aho abantu batuye bayirukana bate? Bakoma akamo, ikagira ubwoba, igasubira mu ndiri yayo. Naho ugize ngo “yateye kwa Kanaka, iwanjye ntirahagera, reka niturize”, ubutaha yazatera iwawe hakabura ugutabara. Uko gukoma akamo bose icyarimwe, twabigereranya n’imyigaragambyo. Kwigaragambya muri iyi minsi, ubanza bidashoboka mu Rwanda. Aho ba bicanyi bazuyaza kurasa abigaragambije, bakabamara ? Mu gihe tugitegereje ko bizashoboka, reka twifatanye kuri buriya buryo bundi, kandi nta tegeko tuzaba twishe. Naho ubundi dukomeje kwituramira twazashira uruhongohongo.
4. Twirinde gutatanya ingufu
“Abatahiriza umugozi umwe ntibatongana”. Abanyarwanda bose bumva ko ibintu bigomba guhinduka ku neza mu rwababyaye bari bakwiye gushyira hamwe. Byatuma bagira ingufu nyinshi cyane. Abari mu Rwanda n’abari hanze; Abakiga, Abanyenduga n’Abashi; Abahutu, Abatutsi, Abatwa, n’Abanyamahanga bafashe ubwenegihugu bw’Urwanda, abakunda Urwanda bose. Aba bantu bose bashyize hamwe, buri wese agatanga umuganda wo gukora icyo ashoboye; umwe agaturuka iburyo, undi ibumoso, undi imbere, undi inyuma, ibintu byahinduka, kandi ku neza.
5. Duhorane icyizere
Mu bushishozi no mu bwenge bwabo, abakurambere bacu baravuze ngo “n’iritari iri ryarakeye; nta gahora gahanze; umutware yicarira intebe, undi ayibajisha; gutwara (gutegeka) ntawe byananiye, kireka uwo babyimye”. Ibi twabirengaho koko tukiheba? Kireka tudafite ukwemera.
Umwanzuro
Icyambere cy’ibanze ni uko aho ibihe bigeze ari ngombwa ko Abanyarwanda twese twahagurukira gukurikira amakuru. Nimwumve amaradiyo y’amahanga, musome ibinyamakuru bitandukanye. Mwikomeza kumva ibinyoma bya FPR byonyine. Utajya i bwami ngo abeshywa byinshi. Iyo utazi aho amakuru ageze FPR igupakiramo ibihuha, ibinyoma n’ amagambo yo gusebya abo ishaka kwivugana nk’uko yabimenyereye.
Icya kabiri ni ukumenya kwigomwa. Kwigomwa igihe, kwigomwa udufaranga, kwigomwa inyungu z’akanya gato; ariko uzi icyo ugamije. Amaherezo tuzatsinda ingoma y’igitugu ya Paul Kagame n’abambari be.
Tugire amahoro, Banyarwanda.
In HYPERLINK « http://www.leprophete.fr » http://www.leprophete.fr, le 28/5/2011
Mwenesebahinzi (vendredi, 03 juin 2011 14:23)
Rwose komerezaho Inama nkizo zakigabo nizo twese dukeneye.


text:
Benshi muri twe iyo hakonje turara twambaye imyenda yo kurarana naho iyo hashyushye twiyambarira ikariso gusa tukaryama. Gusa abahanga bemeza ko kurara wambaye ikariso atari byiza haba ku bagabo cyangwa abagore.
Ni ibihe bibi byo kurarana ikariso?
Haba ku bagabo no ku bagore ibibi byo kurarana ikariso birahari kandi bishobora kwirindwa.
Ku bagore
Abagore bakunze kwambara nubusanzwe imyenda ibegereye bityo n’ikariso bambara zikunze kuba zibegereye ndetse bamwe banambara udukabutura tubafashe cyane. Iyo ubize icyuya, mikorobe zinyuranye cyane cyane za bagiteri zihita zibona uko zororoka bityo waryama wambaye ikariso imyanya yawe y’ibanga ntibone uko ihumeka neza ndetse na za mikorobe zikabona uko zororoka bikaba byakuviramo indwara zinyuranye zaba iziterwa na mikorobe (infections) cyangwa se uburyaryate no kwishimagura haba ku gitsina cyangwa ahahegereye nko mu ntantu.
Bikarushaho kuba bibi ku babira ibyuya nijoro cyane cyane abageze mu myaka yo gucura cyangwa ababa ahantu hashyushye kuko iyo ubize ibyuya na nijoro byongera bya byago byo kurwara indwara ziterwa na mikorobe.
Twibutse ko ku ruhu rwacu haba mikorobe nyinshi, iyo rero zibonye akantu gatuma zororoka zibikora zitajuyaje kandi ingaruka zshobora kuza zikomeye cyane.
Ibi kandi bikomeza kwiyongera no ku bagore badakunda kogosha insya kuko na zo ziba indiri ya mikorobe iyo hajemo akuya.
Ku bagabo
Ku bagabo naho nko ku bagore kurarana ikariso byongera uburyaryate mu mayasha, no ku dusabo tw’intanga ndetse bishobora kongera ibyago byo kurwara indwara ziterwa n’imiyege zirangwa no kuvuvuka mu mayasha no munsi y’udusabo tw’intanga.
Ikindi kibi cyane ni uko bigira ingaruka ku myororokere aho bishobora gutera kutabyara.
Kuko intanga ngabo hari ubushyuhe zitihanganira, kuba wiriwe wambaye ikariso ukanayirarana bituma amabya nk’uruganda rukora intanga akomeza kuba mu bushyuhe ibi bikagira ingaruka mbi ku ntanga aho zishobora gukorwa nabi, gupfa cyangwa kuba nkeya bityo amahirwe yo kubyara akagenda agabanyuka.


text:
Korali Family of Singers bateguye igitaramo bitiriye ‘Umuryango Mwiza’
USA: Muribaza ngo noneho MEDDY nabaye iki, ariko YESU ARAKORA niko kuri kandi nawe ARAGUKUNDA
Umuhanzi ukundwa n’abatari bake mu ndirimbo z’urukundo (secular songs),Ngabo Medard uzwi cyane nka Meddy, ku rukuta rwe rwa Instagram yatangaje amagambo akomeye agaragaza kwizera kwe gukomeye mu by’Imana.
Hari hashize iminsi mike cyane uyu musore, Meddy, asohoye indirimbo yakunzwe na benshi yaririmbiye umukunzi we, nyuma yuko iyo ndirimbo ivuzweho byinshi kubera ko yarebwe cyane bidasanzwe mu gihe gito, dore ko yujuje miliyoni 1 zabayirebye mu minsi ibiri gusa yayikurikije amagambo akomeye agaragaza kwemera kwe gukomeye.
Kubakurikiranira hafi uyu muhanzi si ubwa mbere yaragaragaje ko yizererea mu mwami Yesu cyane, dore ko mu minsi ishize, mu kwezi kwa Gicurasi taliki 3 nabwo yanditse amagambo kuri uru rukuta rwe rwa Instagram avuga ko ubuzima buba bwiza cyane iyo YESU ariwe uyoboye, ibintu byatumye benshi bibaza niba uyu muhanzi yaba yakiriye AGAKIZA cyangwa se asanzwe akijijwe akaba yaranze kubitangaza mbere.
Kuwa kabiri w’iki cyumweru nibwo uyu muhanzi yanditse amagambo yatangaje benshi, kuko akenshi ntabwo abahanzi nkaba b’ibyamamare bakunze kugaragaza ukwizera kwabo nubwo atabura gucishamo ngo akore indirimbo zihimbaza Imana, dore ko uyu Meddy yanakoze izirenze imwe, harimo iyakunzwe kandi inakoreshwa na benshi yise NTACYO NZABA yafatanijemo na Adrien MISIGARO usanzwe uririmba indirimbo zihimbaza IMANA.
Mu magambo yanditse ku rukuta rwe rwa Instagram mu rurimi rw’icyongereza tugenekereje mu Kinyarwanda yagize ati “Ntimuhuge cyane mwita cyane kuby’ubu buzima, ntimube abapfu kubyo kumenya Imana, si umugabo wo mumateka, arakubona, arakuzi, aragukunda kandi ashaka ko ubimenya. Ubu si ubutumwa bwo kugutera imbaraga, si nk’ibyo wizera bisanzwe. Yahinduye ubuzima bwanjye n’ubryo narebagamo ibintu. Uko niko kuri”
Yakomeje agira ati “Wenda niba utanizera ibyo ndi kuvuga, wasengana nanye iri sengesho ukagira uti “Mana, mubyukuri sinizera ko uriho, nibi bintu bya Yesu simbyumva neza, wanyiyereka?” Abanyedini bari buvuge ngo iri si isengesh ariko mubyukuri niryo sengesho Imana ishaka ko usenga.”
Asoza mu magambo yanditse, uyu muhanzi yagize ati “Benshi muri gusoma ibi muri kwibaza muti noneho ni ibiki byabaye kuri Meddy? Nshuti bavandimwe ibi bintu ni ukuri birakora, nanjye ndasenga ngo Imana ikwihishurire nkuko nanjye nanjye yanyihishuriye. Nshobora kuba Atari njye rugero rwiza rwo kuvuga ibi, kandi sinambaye n’imyambaro ya gishumba ariko nanabirahirira ko YESU ariho, ubwe niwe wivugira ko ariho, kandi asoza buri kimwe mubyo avuga nanjye ndi umuhamya. Ndabakunda mwese, ntimugatume iby’isi bibabuza kumenya ukuri kuby’iyi Mana”.
Ni amagambo akomeye cyane kandi arimo kwemera gutangaje, yafashije benshi kandi banifatanya nuyu muhanzi bahamya ko ibyo avuga ari ukuri.
Imana ifata uwo ishatse, ikoresha uwo ishatse.


text:
Serivisi yacu.................................................. .................................................. .................
Ubwiza buhanitse:ISO9001, CE, ibyemezo bya CO nibindi byose bigize ibikoresho byujuje ibyangombwa.100% kugenzura ubuziranenge no gupima igihe kirekire kubicuruzwa mbere yo koherezwa.Igiciro cyo KurushanwaUmusaruro munini hamwe nabakozi batojwe neza bagabanya ibiciro cyane, Ximai koresha Igiciro Hasi kugirango ube umugurisha uhiganwa mukarere kawe.GuhahaIcy'ingenzi ni umuyoboro wa pompe hamwe no guhuza impimbano, dufite kandi abafatanyabikorwa benshi, batanga ibicuruzwa bifitanye isano kugirango ibyo abakiriya bakeneye.Igihe gito cyo kuyoboraDufite ubushobozi bwo kubyaza ingufu, tubyara ama seti 1500 hamwe na 500pcs buri munsi.Turashobora gutegeka byihutirwa mugihe gito.Porogaramu yohereza ibicuruzwa hanzeIpaki yacu ijyanye nibisabwa byoherezwa hanze. Turemeza ko ifite umutekano cyane kandi ushikamye mugihe cyo kohereza.Serivise y'abakiriyaIgurishwa ryinshi hamwe nubuhanga bwumwuga rituma utigera wumva bigoye kuvugana nuruganda, Ximaistaff yose izahagarara iruhande rwawe, isubize ibibazo byawe kandi ikemure ikibazo cyawe, ntakibazo kibanziriza kugurisha cyangwa nyuma yo kugurisha.


text:
Korali Family of Singers bateguye igitaramo bitiriye ‘Umuryango Mwiza’
Umupasiteri uvuga ko Imana yamutegetse kujya yambara inkweto z’abagore yasubije abamwibazaho
Umu pasiteri wo mu gihugu cya Togo wambara gusa inkweto ndende z’abagore bita ‘high heels’ avuga ko ari itegeko yahawe n’Imana.
Nkuko yabitangaje, uyu mu Pasiteri avuga ko kuba yambara inkweto ndende ari itegeko yahawe n’Imana.
Avuga ko yigeze kujya yambara inkweto z’abagabo ariko aza kubihindura kubera itegeko ry’Imana. Yagize ati “Nambaraga inkweto z’abagabo ariko zarangoraga kuburyo nagiraga uburibwe mu mubiri abaganga batashoboraga kuvura”
Yakomeje ati:
“Mu masengesho yange, Imana yaranyiyeretse maze ingira Inama yo kwambara izi nkweto z’abakobwa…kuva icyo gihe nzambara buri gihe kandi nta buribwe nigeze nongera kumva”
Uyu mu Pasiteri yabaye ikimenyabose nyuma yaho ifoto ye yasakaye kuri interineti yiyambariye inkweto ndende z’abakobwa n’abagore.
Abenshi batekerejeko uyu mu Pasiteri yaba afite ikibazo mu mutwe, ariko yatangajeko ntakibazo na kimwe afite.
“


text:
Abahanga mu by’urukundo bavuga ko hari amagambo umukobwa n’ubwo yaba akunda umuhungu gute aramutse yumva ayavuga atangira kumubona nk’umuntu usanzwe kandi umukunzi wawe agomba kukubona bitandukanye n’uko abona abandi basore.
Dore amwe muri ayo magambo
- Kugereranya umukobwa mukundana n’uwo mwigeze gutandukana: ibi bikunze kubaho mu gihe habayeho agakosa runaka maze ukaba wacikwa ukavuga ngo runaka (uwo mwakundanaga) si uku yari atey. Aya magambo rero amutera kwibaza ko ushobora kuba ukimukunda bityo akumva ko mushobora kongera mugasubirana.
- Kumubwira ko yabyibushye: Aha usanga akenshi na kenshi niba umukobwa mukundana akubajije niba yariyongereye ibiro cyangwa yarabyibushye, aha rero niba ngo abikubajije ngo ushobora kumubwira ngo ni ibisanzwe kuko iyo uvuze ko yabwibushye bimuca integer kuko abenshi ntibakunda kubyibuha cyane.
- irinde kumubwira amagambo amutera kwibaza ko mutari kurwego rumwe: aha by’umwihariko, umukobwa ntaba ashaka kumva amagambo aganisha ku mwereka ko mutari ku gipimo kimwe mu bwiza, Ubutunzi n’ibindi. Aha aba abona ko mudakwiranye .
- Kumubwira ubwoko bw’abakobwa ukunda mu gihe ataburimo: Urugero, umukobwa mukundana ni igikara. Nakubaza ngo ukunda abakobwa basa gute ukavuga ko ukunda abakobwa b’inzobe aha uzaba ukishe. Azatangira kumva ko mu by’ukuri we utamukunda kuko Atari mu bwoko bw’abo ukunda.
5.Kumubwira ko udateganaya kubaka urugo vuba: Um ukobwa iyo mukundanye igihe utaravuga ku       byerekeye kubana nawe arakurambirwa. Atangira kwibaza niba urukundo rwanyu ari uw’igihe gito cyangwa kinini. Aha atangira gutekereza ko isaha n’isaha uzamureka.
Mu gihe rero uri mu rukundo n’umukobwa , iri nde kuvuga amagambo nk’aya n’andi ashobora kumutera kwibaza niba urukundo rwanyu ari urw’igihe gito kugirango muzarambane.